NSinfo: U prvom krugu popunjena mesta na IT smerovima\nU prvom krugu popunjena mesta na IT smerovima\nPolako se primiče kraju i ovogodišnji prvi upisni rok na Univerzitetu u Novom Sadu\ni dok fakulteti sumiraju rezultete, na mnogima je već izvesno koliko i kojih mesta je ostalo slobodno za septembarski upisni rok.\nTako na Tehnološkom fakultetu od slobodna 42 mesta na budžetu i 24 samofinanisrajuća ni jedno nije na naftno hemijskom inženjerstvu, dok na Pravnom ima još četiri budžetska i čak 375 samofinansirajućih mesta i to na oba smera. Na Tehničkom fakultetu “Mihajlo Pupin” u Zrenjaninu popunjena su sva mesta na smeru softverskog inženjerstva, dok septembarski rok čeka 45 buyetskih i 119 samofinansirajućih mesta na ostalim smerovima. Na Pedagoškom u Somboru ima slobodnih još 32 buyetska i 117 samofinanirajućih mesta i to na svim smerovima, kao i na na Učiteljskom fakultetu s nastavom na mađarskom jeziku u Subotici, na kojem je posle prvog upisnog roka, ostalo je još 16 buyetskih i 20 samofinansirajućih mesta.\nNa Fakultetu sporta i fizičkog vaspitanja popunjena su sva buyetska mesta, ali je na svim smerovima ostalo ukupno 133 slobodna samofinansirajuća mesta. Na Prirodno matematičkom fakultetu za septembarski rok ostalo je slobodno 193 buyetska i 161 samofinansirajuće mesto. Ovde su sva mesta popunjena na smerovima za turizmologe i informacionu tehnologiju, dok na smerovima za diplomirane biologe i dvopredmetnu nastavu matematike i informatike nema više budžetskih, ali ima samofinanirajućih mesta, a na svim ostalim smerovima ima i jednih i drugih mesta i za jesenji upisni rok.\nNa Fakultetu tehničkih nauka za septembar je ostalo ukupno 71 budžetsko mesto i 332 samofinansirajuća mesta. Ovde su sva i budžetska i samofinansirajuća mesta popunjena na softverskim i informacionim tehnologijama, biomedicinskom inženjerstvu, informacionom inženjerstvu, na skoro svim smerovima elektrotehnika i računarstvo, inženjerstvo informacionih sistema, grafičko inženjertsvo i dizajn, mehatronika i animacija u inženjerstvu. Na pojedinim smerovima popunjena su budžetska, ali ima samofinanisrajućih mesta, kao na smeru merenje i regulacija, gde je ostalo još 19 samofinanisrajućih mesta, na scenskoj arhitekturi, tehnici i dizajnu, gde je ostalo jedno samofinanisrajuće mesto, na tehničkoj mehanici ima 30 samofinansirajućih mesta, saobraćaj i trensport 14, industrijsko inženjerstvo dva. Samo samofinansirajućih mesta ostalo je i na inženjerstvu zaštite životne sredine 28, inženjerstvu zaštite na radu 13, geodeziji i geomatiki 12 i čistim energetskih tehnologijama, gde ima još 36 samofinansirajućih mesta.na ostalim smerovima ovog fakulteta za septembar je ostalo slobodno i budžetskih i samofinansirajućih mesta.\nDrugu šansu za sticanje indeksa svršeni srednjoškolci koji žele da nastave školovanje, a u prvom pokušaju nisu uspeli da se upišu, imaće u septembru. Na svim fakultetima UNS-a, na kojima ostane slobodnih mesta, prijave za polaganje prijemnih ispita u drugom upisnom krugu primaće se 4. i 5. septembra. Prijemni će početi 7. septembra, istog dana na nekim fakultetima će biti objavljene i preliminarne rang liste, a od 8. septembra i konačne, dok će upis početi, već od 11. septembra. Drugačiji su termini jedino za Akademiju umetnosti, na kojoj će prijavljivanje u drugom ovogodišnjem upisnom roku biti 1. septembra, diferencijalni i prijemni ispiti počeće već 2, preliminarne liste , zavisno od odseka, objavljivaće se od 14. septembra , dok će se konačne liste pojaviti na dan kada će se primljeni kandidati i upisivati-20. septembra.\n... it, Novi Sad, obrazovanje, univerzitet


Sremske Novine » Sutra izložba u Galeriji “Sava Šumanović”\nSutra izložba u Galeriji “Sava Šumanović”\nŠid – U Galeriji slika „Sava Šumanović“ u Šidu u petak 11. decembra u 12 sati, biće predstavljena dva značajna projekta realizovana u 2020. godini. Oba projekta podržana su od Ministarstva kulture i informisanja republike Srbije.\nIzložba slika “Sava Šumanović i Crnke iz Pariza”, predstavlja nastavak rada na prezentaciji bogatog umetničkog fonda Galerije kroz priređivanja tematskih izložbi. Ciklus “Crnke iz Pariza” čini tridesetak slika, koje je u nedostatku modela za akt Šumanović naslikao prema skicama donetim iz Pariza. Koje je mesto ovih dela u opusu umetnika, koje je mesto Save Šumanovića u evropskoj umetnosti toga doba, ko su bile devojke, modeli iz Pariza na ovim slikama …. Pitanja su i odgovori koje postavlja i daje dr Dijana Metlić u publikaciji koja prati izložbu. Ciklus “Crnke iz Pariza” po prvi put je zasebno analiziran i predstavljen na izložbi koju će svečano otvoriti potpredsednica vlade i ministarka za kulturu Republike Srbije Maja Gojković.\nPromocija mobilne aplikacije Šidska crkva – priča o slikaru i slici je projekat kojim Galerija slika „Sava Šumanović“ u Šidu prati savremene pristupe prezentacije umetničkog fonda. Realizaciju mobilne aplikacije poverena je kompaniji „Zumoko“ iz Novog Sada, koja je upotrebom tehnologija proširene i virtuelne stvarnosti predstavila život i delo našeg umetnika kroz priču o nastanku slike Šidska crkva, na srpskom i engleskom jeziku. Prezentaciji mobilne aplikacije Šidska crkva – priča o slikaru i slici prisustvovaće potpredsednica vlade i ministar za kulturu Republike Srbije Maja Gojković.\n-Prisutne će pozdraviti direktor Galerije slika „Sava Šumanović“ u Šidu, Vesna Burojević.\n-O izložbi će govoriti autorka dr Dijana Metlić.\n-Izložbu će otvoriti potpredsednica vlade i ministar za kulturu Republike Srbije Maja Gojković.\n-Nakon obilaska izložbe održaće se prezentacija mobilne aplikacije Šidska crkva – priča o slikaru i slici.\nIzložba i mobilna aplikacija biće dostupna posetiocima u radno vreme Galerije u skladu sa važećim epidemiološkim propisima.\nKategorije Kultura Šid Vesti\nPre: 17 minuta


Veliko priznanje: Ana Dabović u ženskoj NBA ligi\nNaša košarkaška reprezentativka Ana Dabović potpisala je za Los Anđeles Sparkse, u koje će preći do početka sezone u ženskoj NBA ligi, čiji su prvi mečevi zakazani za sredinu juna 2015.\n"Ana je jedan od najvećih talenta u Evropi. Ima sjajno bekovsko umeće u tranziciji, a jedna je od najboljih strelaca u Turskoj. Oduševljeni smo što će doći u Sparkse", rekao je potpredsednik ovog kluba iz Los Anđelesa Peni Toler.\nPre dolaska u Tursku, Ana Dabović je u prošloj evroligaškoj sezoni prosečno ostvarivala 14,2 poena, 2,2 skoka i 3,1 asistenciju u dresu moskovskog Dinama, a pomogla je tom timu i da osvoji Evrokup. U tom takmičenju je ostvarila i rekorde karijere sa prosecima od 20,3 poena i 4,6 asistencija po meču i to u sezoni 2010/2011.\nSa reprezentacijom Srbije ona je osvojila srebra na Mediteranskim igrama (2009.) i U-18 prvenstvu Evrope (2006), kao i bronzu na U-20 Evropskom prvenstvu mladih košarkašica (2008). Prošle godine je sa seniorskom selekcijom naše zemlje stigla do četvrtfinala Svetskog prvenstva, a 2013. do četvrtog mesta na Eurobasketu. U oba ta takmičenja, Srbija je na kraju doživela poraze od Turske.


Prosvetari očekuju nastavak pregovora sa ministarstvom – Gradskibiro.rs\nProsvetari očekuju nastavak pregovora sa ministarstvom\nBEOGRAD, 4. februara 2015. (Beta) – Predstavnici reprezentativnih sindikata prosvete očekuju nastavak pregovora sa Ministarstvom prosvete, kako bi se konaccno usaglasio sporazum o prekidu štrajka prosvetnih radnika, koji traje već treći mesec.\n“Trenutno obe strane šalju predloge i sugestije na konačan tekst sporazuma i nadamo se da ćemo naći prihvatljivo rešenje”, kazala je agenciji Beta portparol Unije sindikata prosvetnih radnika Srbije Jasna Janković. Ona je ukazala da je tekst posebnog kolektivnog ugovora već usaglašen, a sporazumom o prekidu štrajka treba precizirati neka rešenja za materijalni položaj zaposlenih, kao i rokove za postizanje dogovora o platnim razredima u javnom sektoru. Prema rečima Jankovićeve, sindikati su danas Ministarstvu prosvete poslali neke svoje sugestije, a do kraja nedelje očekuju odgovor i poziv za nastavak pregovora.\nReprezentativni sindikati prosvete, koji već treći mesec štrajkuju skraćenjem časova na po trideset minuta, zatražili su i da se u razgovore o njihovom materijalnom položaju uključi i premijer Srbije Aleksandar Vučić.


Krivokapić za RSE demantuje tvrdnje novinarke iz Sarajeva\nPredsjednik crnogorske skupštine Ranko Krivokapić negirao je u petak u izjavi za Radio Slobodna Evropa navode da je novinarki i uredniku istraživačke mreže OCCRP iz Sarajeva Mirandi Petrucić i Dru Salivanu zabranio učešće na godišnjem Rose-Roth seminaru sredinom oktobra u Crnoj Gori.\nPredsjednik crnogorske skupštine Ranko Krivokapić se u izjavi za Radio Slobodna Evropa ogradio da je on organizator Rose Roth seminara na kome je Petrucić trebalo da bude jedan od panelista na temu organizovanog krminala i korupcije.\nKrivokapić kaže da su ovogodišnji skup organizovali skupštinski odbor za bezbjednost i odbranu i nadležno tijelo Parlamentarne skupštine Savjeta Evrope (PSSE).\nDa bi „otklonio spekulacije”, predsjednik skupštine poziva Petrucićevu da prvom narednom prilikom dođe u Crnu Goru na skup čiji je organiztor Skupština, a tema NATO integracije, kao i na Rose Roth seminaru:\n"Ko god hoće da provjeri činjenice, nije teško. Zna se da su organizatori seminara, ne Skupština Crne Gore, nego skupštinski Odbor za bezbjednost i nadležno tijelo Parlamentrane skupštine Savjeta Evrope. Kolega Nuhodžić vodi cijelu proceduru i ova procedura je u cjelosti išla kroz Odbor za odbranu i bezbjednost. Ali da bi smo svaku spekulaciju otklonili, evo ja ću gopsođicu pozvati da nakon izbora dođe u Crnu Goru na prvi skup koji Skupština Crne Gore bude organizovala sa tematikom NATO integracija. Time bi pkazali da je Crna Gora otvorena za sve prijatelje i da, naravno, prostor u kojem se može slobodno razgovarati i iznijeti sasvim suprotna argumentacija", kaže Krivokapić za RSE.\nNa pitanje da li nas upućuje na skupštinski Odbor za bezbjednost i odbranu čiji je predsjednik, Mevludin Nuhodžić iz vladajuće DPS, Krivokapić je odgovorio:\n"Mislim da se te teme usaglašavaju, bar je tako iskustvo bilo u onom predreferendumskom periodu kada sam radio u tim organizacijama. Te se liste usaglašavaju sa obje strane jer tu nema jednog poziva nego obje strane odlučuju ko će biti pozvan."\nPotražili smo odgovor i kod predsjednika nadležnog odbora Nuhodžića, ali on nije odgovarao na naše pozive.\nMiranda Petrucić je istraživač Projekta izvještavanja o organizovanom kriminalu i korupciji (OCCRP) koji je ljetos objavio seriju tekstova o sumnjivim poslovima Prve banke, koju kontroliše porodica bivšeg premijera i aktuelnog lidera DPS-a Mila Đukanovića, i navodnim vezama te banke sa odbjeglim narko bosom Darkom Šarićem.\nOna je na skupu trebalo da govori na istom panelu zajedno sa crnogorskom državnom tužiteljkom Rankom Čarapić.\nPetrucić za Radio Slobodna Evropa kaže da je od predstavnika NATO-a, koje predsjednik Parlamenta ne pominje kao organizatore, obaviještena da joj je Krivokapić i osporio učešće na seminaru.\n"Meni su iz NATO-a rekli da je predsjednik Parlamenta rekao da ja ne mogu da prisustvujem, da su oni na različitim nivoima kontaktirali sa Parlamentom, ali da su oni u Crnoj Gori tvrdo odlučili da ja ne mogu da prisustvujem", tvrdi Petrucić.\nPetrucić, međutim, potvrđjuje da nije imala ličnu komunikciju sa bilo kim iz crnogorskog Parlamenta, kao organizatorom, već je sve obavljeno preko, kako kaže, predstavnika NATO -a i to uz obrazloženje da njeno učešće nije pogodno zbog predstojećih izbora u Crnoj Gori.\n"Preptostavljam da su u pitanju priče jer je obrazloženo da moje učešće nije pogodno zbog izbora, ali jedini dodir koji sam ja imala sa Crnom Gorom su tekstovi koje sam pisala. Dobila sam prvo telefonski poziv a onda i mejl komunikacijom o tome, pošto je i moj urednik trebalo da učestvuje na tom skupu", kaže Petrucić.\nSa novinarkom Petrucć solidarisala se direktorka Balkanske istraživačke mreže (BIRN) za Srbiju Dragana Žarković-Obradović, koja je u znak protesta odustala od učešća na Rose Roth seminaru uz komentar dat podgoričkim 'Vijestima' da je ,"glupo govoriti o integritetu kionferencije sa koje je neko opozvan samo zato što je kritičan prema vladi”.


Mihajlović: Teslin muzej - projekat od nacionalnog značaja\n► Mihajlović: Teslin muzej - projekat od nacionalnog značaja\nPotpredsednica Vlade Zorana Mihajlović ocenila je da izgradnja, na beogradskom Dorćolu, novog Muzeja "Nikola Tesla" predstavlja projekata od nacionalnog značaja.\n"Realizacija ovako značajnog projekta koji bi podrazumevao izgradnju jedinstvenog kulturnog i naučno-istraživačkog prostora sa centralnim objektom – novim muzejom 'Nikola Tesla' ima nacionalni značaj i kao takav prirodno je da bude u vlasništvu države koja će biti i investitor projekta", izjavila je ona.\n"Za dve sedmice imaćemo detaljno razrađen plan daljih aktivnosti, definisane procedure i rešene imovinsko-pravne odnose, jer naš cilj je da do kraja godine izaberemo investitora i započnemo izgradnju", dodala je Mihajlovićeva.\nKompleks u okviru kog će biti izgrađen novi Muzej "Nikola Tesla" sa propratnim sadržajima nalazi se na teritoriji opštine Stari grad, u Marini "Dorćol", i obuhvatiće prostor od 4,5 hektara.\nU okviru te parcele biće zadržana i Termoelektrana "Snaga i svetlost" koja je izgrađena između 1930. i 1932. godine, a 2013. odlukom Vlade proglašena je spomenikom kulture.


Novogodišnje sniženje u VODOMARKETU - Prilika da povoljnije nabavite ekskluzivnu keramiku\nPočetak/Promo/Novogodišnje sniženje u VODOMARKETU – Prilika da povoljnije nabavite ekskluzivnu keramiku\nNovogodišnji su praznici a tu su i nove odluke, valja se Novu godinu započeti novim planovima, uređenjem, novim i uređenijim prostorom to odlično znaju u Vodomarketu gde su organizovali NOVOGODIŠNJE SNIŽENJE.\nNajprostraniji ujedno i najopremljeniji niški salon keramike i opreme za kupatila – VODOMARKET nalazi se na Bulevaru Dimitrija Tucovića 200 u blizini Metro-a, upravo ovde možete da pronađete najbolju ponudu pločica i druge opreme za kupatila.\nNovogodišnje sniženje kreće 27. decembra sve do 8. januara kada će na akciji biti skoro ceo asortiman i do 20%.\nKako je usred sniženja malo imenjeno radno vreme, vrata Vodomarketa biće otvorena:\n31. decembra do 15 sati.\njanuar od 8 do 20\njanuar do 15 sati\njanuar NERADAN DAN\njanuar od 8 do 17 sati\nNa označene proizvode biće odobreno sniženje od 5% do 20% na proizvode od keramike, sanitarija, baterije i slavine, kupatilski nameštaj, tuš kabine i paravani.\n27. decembra 2021. u 10:03\npa kakv je to shop kad ne moze da se vide cene i da se kupi?!?


RT: Pokušaj SAD-a da nasilno sruše venecuelansku vladu doveo bi do teških posledica - Lavrov\nRT: Pokušaj SAD-a da nasilno sruše venecuelansku vladu doveo bi do teških posledica - Lavrov\nNeodgovoran plan Vašingtona da se silom sruši vlada Karakasa doveo bi do katastrofe, upozorio je ministar spoljnih poslova Rusije Sergej Lavrov, pozivajući SAD da se pridržavaju međunarodnog prava o Venecueli.\nLavrov je osudio "neviđenu kampanju koju su vodile SAD i koja je imala za cilj rušenje legitimne vlade Venecuele". Ono što Venecueli sada treba je politički dijalog, a ne pokušaji preuzimanja vlasti, rekao je ruski ministar.\nPokušaji da se izvede nasilni prevrat u Karakasu nemaju nikakve veze sa demokratskim procesom i samo narušavaju bilo kakve izglede za političko rešenje.\nSamo sami Venecuelanci mogu da definišu sudbinu svoje države, rekao je Lavrov, pozivajući na "inkluzivni politički dijalog".\nfoto: © Reuters / Ueslei Marcelino / RT/ vostok.rs


Kanađani ubedljivi, Nemci savladali Amerikance, Rusi penalima do pobede - Sportskacentrala.com\nKanađani ubedljivi, Nemci savladali Amerikance, Rusi penalima do pobede06.05.2017 00:12hUtakmicama između Švedske i Rusije, te Finske i Belorusije, otvoreno je 81. Svetsko prvenstvo u hokeju na ledu, koje zajednički organizuju Nemačka i Francuska, odnosno gradovi Keln i Pariz.\nFrancuska je poslednji put bila domaćin najboljim hokejašima sveta jos daleke 1951. godine, ali ih je ugostila i kao domaćin zimskih olimpijskih igara 1968, kada se olimpijski hokejaški turnir bodovao i za titulu svetskog šampiona. Nemci su poslednji put, od osam domaćinstava ukupno, organizatori bili 2010. godine. Na prvenstvu učestvuje 16 najboljih reprezentacija, podeljenih u dve grupe po osam. Četrnaest selekcija plasman su izborile na prethodnom šampionatu u Rusiji, a dve su prošle zauzevši prvo i drugo mesto u Diviziji 1 grupe A 2016. godine i to su Italija i Slovenija.\nU Kelnu će pored domaćina Nemačke igrati i Rusija, SAD, Švedska, Slovačka, Letonija, Danska i Italija, a mečevi će se igrati u Lankses areni, kapaciteta 18500 gledalaca. U Parizu utakmice će se igrati u Bersiju, a na tribinama će moći da se smesti 15 000 ljubitelja hokeja.\nPored Francuske u grupi B, igraće još Kanada, Finska, Češka, Švajcarska, Belorusija, Norveška i Slovenija.\nTitulu sa prošlog prvenstva u Rusiji 2016 brani selekcija Kanade, koja je dvostruki uzastopni šampion, a i sada je u najužem krugu favorita. Planove bi mogli da im pokvare Rusi, Finci, Šveđani i Amerikanci, ali tek kada im se pridruže i hokejaši koji nastupaju u plej ofu profesionalne NHL lige, pošto je dozvoljeno da se igrači i naknadno priključuju.\nU mečevima prvog kola u B grupi, Finska je savladala Belorusiju 3:2, dok je svetski šampion Kanada, bio ubedljiv protiv Čeha. U grupi A, posle regularnog toka, duel Švedske i Rusije završen nerešeno 1:1, da bi posle izvođenja penala aktuelni vicešampion Rusija, slavio 1:0. Sva tri izvođača za "tri krune" bila su neuspešna, dok je gol za "zbornaja komandu" postigao Panarin. U drugom meču, domaćin grupe Nemačka, slavio je posle neizvesne utakmice protiv SAD 2:1.\nGrupa A: Švedska - Rusija 1:1 (1:0, 0:0, 0:1) penalima 0:1\nLindholm 15' - Andronov 44'\nNemačka - SAD 2:1 (1:0, 0:0, 1:1)\nRider 11', Hager 54' - Marfi 51'\nGrupa B: Finska - Belorusija 3:2 (2:0, 0:1, 1:1)\nAho 3', Osala 6', Savinainen 50' - Šarangovič 39', Koviršin 45'\nKanada - Češka 4:1 (1:0, 1:0, 2:1)\nO'Rejli 7', Mateson 21', Beri 55', Skiner 60' - Radil 53'


Završena 59. međunarodna biciklistička „Trka kroz Srbiju“\nPočetna Aktuelnosti Prethodni događaji Završena 59. međunarodna biciklistička „Trka kroz Srbiju“\nItalijanski biciklista Enriko Salvador, iz ekipe „Nortvejv“, ukupni je pobjednik 59. međunarodne biciklističke „Trke kroz Srbiju“ koja je završena u petak, 2. avgusta, posljednjom četvrtom etapom voženom od Mionice do Požarevca.\nSalvador nije imao problema da sačuva žutu majicu i prednost od 15 sekundi u posljednjih 155 kilometara jer je glavna grupa uglavnom bila kompaktna, a u bijegu bili vozači koji su zaostajali u generalnom plasmanu.\nPobjednik posljednje etape je član slovačke „Dukle“ Jan Andrej Кuli, dok je mnogobrojnu publiku u Požarevcu razveselio reprezentativac Srbije Marko Danilović koji je zauzeo drugo mjesto. Treći je bio Simone Inoćenti iz ekipe „Mito sajkling tim“.\nPrva etapa trke je startovala 30. jula iz Istočnog Sarajeva, što je ujedno i prvi put da je ovo takmičenje počelo iz Republike Srpske. Pobjednik prve etape takođe je bio Italijan Eriko Salvador iz ekipe „Nortvejv“, dok je drugo mjesto i srebrenu medalju na etapi koja se vozila kroz Istočno Sarajevo i regionalnim putem Jahorina–Istočno Sarajevo osvojio Italijan Mateo Pegoraro, a bronzana medalja je pripala Aleksandru Ovsjenikovu iz Кazahstana.\nU drugoj etapi trke, od Jahorine do Priboja, pobijedio je Janoš Žombor Pelikan, član mađarskog tima „Panona“, dok je žuta majica i poslije drugog dana bila na grudima Enrika Salvadora iz ekipe „Nortvejv“.\nTreća etapa išla je preko Zlatibora i Čajetine, do Mionice, gdje je vožena kružna trka, a ukupni pobjednik je bio Enriko Salvador, dok su se na drugo i treće mjesto plasirali banjalučanin Dušan Кalaba, član ukrajinskog „Ferieria“, i Danijel Кanjas iz rumunskog „Novaka“.\nOvogodišnja „Trka kroz Srbiju“ bila je jedna od najmasovnijih, sa 150 učesnika iz tridesetak zemalja, među kojima su bili biciklisti iz Francuske, Italije, Holandije, Velike Britanije i Rumunije.\nManifestacija je spojila dva najveća turistička centra Republike Srpske i Srbije, Jahorinu i Zlatibor, a osim prirodnih ljepota, karavan i mnogobrojni gosti mogli su da uživaju u gostoljubivosti svih gradova i opština domaćina, počevši od Istočnog Sarajeva i Pala na jednoj, te Priboja, Mionice i Požarevca, na drugoj strani Drine.\n59. međunarodna „Trka kroz Srbiju“ održana je u organizaciji biciklističkih saveza Srbije i Republike Srpske, a uz podršku vlada Republike Srpske i Srbije, ministarstava za sport Republike Srpske i Srbije, Ministarstva trgovine i turizma Republike Srpske, Olimpijskog centra „Jahorina“, Predstavništva Republike Srpske u Srbiji, kao i gradova i opština u Republici Srpskoj i Srbiji kroz koje je prošla.\nIZVOR: SRNA/Nezavisne novine\nSadržaj : 2983\nBroj pregleda članka : 4812873\n20. Zavičajni zbor u Bukovcu


RTCG - Radio Televizija Crne Gore - Nacionalni javni servis :: Društvo :: Solidarnošću do boljeg položaja novinara\nGRAĐANSKA ALIJANSA 23. 01. 2019. 09:51 >> 09:21 0\nPovodom dana novinara Crne Gore NVO Građanska alijansa poziva medije i zaposlene u njima da nastave da jačaju medijsku zajednicu, jer, kako su kazali, samo se ujedinjeni možemo boriti za ljudska prava, kako novinara tako i drugih.\n"Ovih dana sa različitih adresa stizaće čestitke povodom Dana novinara Crne Gore i vjerujemo da će većina njih ponoviti poznatu informaciju da položaj novinara nije na nivou kakav zaslužuje funkcija čuvara demokratije. Saopštenja neće popraviti ni ekonomske probleme novinara, neće umanjiti njihov strah za sopstvenu i bezbjednost porodica, neće ih motivisati da nastave, još srčanije i profesionalnije, da se bore za prava drugih. Ali solidarnost i pritisak na institucije sistema hoće", navodi se u saopštenju Građanske alijanse.\nOni pozivaju sve zaposlene u medijima da zajedno sa vlasnicima nastave borbu za prava novinara.\n"Da zajedničkim aktivnostima još jače pritisnu institucije sistema da počnu: da rješavaju slučajeve napada na novinare, kažnjavaju one koji krše zakone koji regulišu oblast medija, isplaćuju redovno zarade zaposlenih, te se uhvate u koštac sa rješavanjem svih ostalih problema ove branše", kazali su iz GA.\nKroz projekat "Bavimo se etikom i lažnim vijestima" (Dealing with Ethics and Fake News), koji finansira Delegacija Evropske unije u Crnoj Gori u okviru Programa profesionalizacije medija, kako navode, dali su skroman doprinos jačanju solidarne medijske zajednice.\nIstiču da će putem sajta mediji.me, ne samo novinari, već i građani, studenti, učenici, ali i svi ostali moći će da se informišu o novostima, Kodeksu novinara, etičkom izvještavanju ali i lažnim informacijama, i pitaju eksperte za objašnjenje.\n"Ovim putem, ispred informativne agencije MINA, NVO '35mm' i NOMEN, pozivamo medije i zaposlene u njima da nastavimo da jačamo medijsku zajednicu, jer samo se ujedinjeni možemo boriti za ljudska prava, kako nas tako i drugih", zaključuje se u saopštenju.


Švajcarska: Opasne i nedozvoljene terapije živim ćelijama - Penzin\nPočetna Magazin Godine Švajcarska: Opasne i nedozvoljene terapije živim ćelijama\nFotografija sa pratećim tekstom: „Karakteristike zrele kože„\nU saopštenju za javnost koje je 26. marta 2015. godine dao švajcarski Federalni zavod za javno zdravstvo navodi se:\n„Već neko vreme, švajcarske privatne bolnice i klinike nude terapije na bazi svežih ćelija. Ove ponude su posebno popularne kod turista koji dolaze iz Kine, Rusije i sa Bliskog istoka. Međutim, proizvodi koji se u tim terapijama koriste nisu dozvoljeni i predstavljaju značajan rizik po zdravlje.“\nPod „terapijom na bazi svežih ćelija“ podrazumeva se, kako se precizira u saopštenju, vrsta tretmana koju je tridesetih godina XX veka razvio švajcarski lekar Pol Nihans, a koja se sastoji od ubrizgavanja u ljudske mišiće živih ćelija životinjskog porekla (uglavnom od ovčijeg fetusa ili posteljice) koje su pomešane u izotoničnom slanom rastvoru.\nDanas se sve više koriste ćelije koje su zapravo samo delići ili ekstrakti smrznutih ili sušenih ćelija, što će reći da ovi preparati ne sadrže žive ćelije.\nTvrdi se da ovi tretmani revitalizuju i podmlađuju, ali i da leče migrene ili hronične bolesti, čak se promovišu i kao alternativna vrsta lečenja raka.\n„Efikasnost ovog metoda nije naučno dokazana, dok su se rizici po zdravlje pokazali. Terapija svežim ćelijama može izazvati alergije, apscese na mestu uboda ili sepsu, a moguć je i prenos patogena sa životinje na pacijenta„, navodi se u saopštenju.\n„Terapije svežim ćelijama, tj. terapije u kojima se upotrebljavaju žive ćelije, spadaju u ksenotransplataciju* i kao takve regulisane su Zakonom o transplantaciji. One zahtevaju ovlašćenje Federalnog zavoda. Odobravanje dobijanja ovog ovlašćenja podleže strogim uslovima, koji imaju za cilj da se izbegne svaki mogući rizik prenošenja patogenih agenata sa životinje na čoveka.“ Nijedno takvo ovlašćenje nije izdato u Švajcarskoj.\n„Proizvodi koji ne sadrže žive ćelije klasifikovani su kao lekovi i podležu Zakonu o terapeutskim proizvodima. Odobrenje se daje samo kada su ispunjeni sigurnosni uslovi i kada su dokazani kvalitet i efikasnost. Do sada, ni Zavod ni Swissmedic nisu dali ovim proizvodima dozvole.“\nFederalni zavod za javno zdravstvo i Swissmedic su, zajedno sa švajcarskim kantonima, pokrenuli krivične postupke protiv nekih od ponuđača ovih tretmana.\n*Ksenotrasplantacija (gr. ksenos – stranac) predstavlja presađivanje živih ćelija, tkiva ili organa sa jedne vrste na drugu. Da bi bila dopuštena, presađeno ne sme narušiti integritet psihološkog ili genskog identiteta osobe koja ga prima\nTags:hronične bolestikancerksenotransplantacijalečenjematične ćelijemigrenapodmlađivanjeŠvajcarskatransplantacijažive ćelije


Dvojka za Ministarstvo finansija :: Skockajte Budžet\n10 May 2012 / 17:55\nDvojka za Ministarstvo finansija\nU januaru i februaru nije donet nijedan podzakonski akt od značaja za privredu, a samo 3 odsto privrednika smatra da se učinak javne uprave popravio\nUsled predizborne kampanje, regulatorna aktivnost parlamenta u proteklom periodu smanjena je za skoro 25 odsto, pokazuje istraživanje Nacionalne alijanse za lokalni ekonomski razvoj (NALED).\nOd 62 usvojena propisa u proteklom periodu, samo 26 se odnosilo na pitanja od opšte društvene i privredne važnosti dok se ostalih 36 odnosi pre svega na garancije za nove finansijske aranžmane države.\nStručnjaci upozoravaju da su izvršna i zakonodavna vlast rešile samo jedan od 37 problema privrede na koje je ukazuo NALED u stručnoj analizi “Siva knjiga”. Kada je reč o reformi propisa, broj sprovedenih preporuka u prva četiri meseca 2012. godine povećan je sa 197 na 203.\nSvi ti akti na snagu stupaju uz prosečno kašnjenje od 459 dana, a ima pravilnika koji ni posle dve i po godine od donošenja zakona nisu usvojeni. Anketa koju je NALED sproveo među privrednicima širom Srbije, pokazala je da samo 3 odsto ispitanika smatra da se efikasnost javne uprave popravila u proteklom kvartalu, a čak trećina smatra da se stanje pogoršalo.\nTrećina privrednika ujedno očekuje smanjeni obim aktivnosti i prihoda u narednom periodu, od čega polovina planira otpuštanja.\nPrivrednici su imali i mogućnost da ocene rad institucija školskim ocenama od 1 do 5. Primera radi najslabije je prošlo Ministarstvo finansija koje je položilo sa prosečnom ocenom dovoljan.


Na ivici snage: Na poljima trunu ljudska prava, a ne voće i povrće - Biznis Telegraf.rs\nNjihov status je već duže vreme predmet rasprave / Foto: Pixabay\nStrani radnici koji žive i rade na italijanskim poljoprivrednim dobrima za danas su najavili štrajk.\n- Mi smo dobrodošli kada treba brati tikvice i paradajz za velike distributere, ali smetamo kada tražimo svoja prava - izjavio je koordinator sindikata, koji zastupa interese poljoprivrednih radnika, Patrik Konde, poreklom iz Konga.\nKako piše italijanska štampa, najveći deo poljoprivrednih radnika su stranci bez dozvole boravka: procenjuje se da ih ima između 300 i 600 hiljada.\nNjihov status je već duže vreme predmet rasprave, a u parlamentu je pre desetak dana usvojena odluka o regulisanju njihovog statusa na tri meseca. Između ostalog, više o tome pročitajte OVDE.\nPoljoprivredni radnici, međutim, štrajkuju jer je najnovijom merom regulisan status samo trećine ukupno prisutnih stranaca koji žive i rade u Italiji, i to samo na određen period.\nBune se i zato što moraju da rade u jeku pandemije virusa Covid-19, a pritom im nije obezbeđena nikakva zaštitna oprema čime je, kako kažu, njihov inače dramatičan položaj dodatno otežan.\nKonde, koji ima italijansko državljanstvo, izjavio je da "zastupa interese ljudi, žena i dece, nevidljivih i nezamenjivih na poljoprivrednim imanjima, koji zbog svog nerešenog statusa predstavljaju najslabiju kariku u industriji proizvodnje hrane". Dodaje da su "izloženi ucenama velikih distributera".\nUputili su apel potrošačima da, u znak solidarnosti, kupuju voće i povrće kod malih prodavaca (bar ova dva dana), a ne u supermarketima koji su deo onih grupa, koje život i rad stranih radnika čine nepodnošljivima.\nVideo: Jako nevreme zahvatilo unutrašnjost Istre


Hjuston - Los Anđeles\nSubota, 13/07 - Fudbal, SAD, MLS\n13/07Hjuston Dinamo vs Los Angeles FC1X2tip: 2\nU subotu posle ponoći nas očekuju mečevi novog kola u MLS šampionatu, a ovog puta smo za vas izdvojili duel između Hjustona i Los Anđelesa. Duel između ove dve ekipe je zakazan za tri sata posle ponoći.\nKada se sve sabere i oduzme sigurno je da Hjuston igra solidno ove sezone a najbolji pokazatelj za to je i tabela koja pokazuje da se ova ekipa trenutno nalazi na sedmom mestu, koje je ujedno i poslednje mesto koje donosi plasman u plej of. Poznato je da je to glavni cilj ove ekipe, a ono što svakako treba napomenuti je da Hjustonu ne cvetaju ruže u poslednje vreme, pošto su na poslednjih pet mečeva ostvarili samo jednu pobedu i čak četiri poraza, zbog čega su i pali na sedmo mesto, ali to nije tako strašno zbog činjenice da ova ekipa ima meč manje od svih ekipa u konferenciji.\nNema sumnje da je Los Anđeles u ovom trenutku najbolja ekipa u MLS šampionatu, a to pokazuje i tabela pošto se ekipa iz Los Anđelesa trenutno nalazi na prvom mestu na tabeli zapadne konferencije, i generalno na prvom mestu čitavog MLS-a pošto su do sada sakupili najveći broj bodova. Odlično ova ekipa igra u poslednje vreme, pa su tako ostvarili dve više nego ubedljive pobede u poslednja dva kola. Prvo su na gostovanju trijumfovali kod Kanzasa sa ubedljivih 5:1, da bi onda u prošlom kolu sa više nego ubedljivih 6:1 savladali ekipu Vankuvera i tako samo potvrdili da se nalaze u fantastičnoj formi.\nHjuston ne briljira u poslednje vreme iako generalno pružaju dosta dobre partije ove sezone. To bi mogla da iskoristi ekipa Los Anđelesa koja igra najlepši fudbal ove sezone u MLS-u, a najbolji pokazatelj za to su dve ubedljive pobede u prethodna dva kola uz gol razliku 11:2. Zbog svega toga vam toplo preporučujemo da ovde odigrate 2 koju kladionica 10bet plaća sa fantastičnom kvotom 2.70.


Pet miliona evra granta za smanjenje posljedica virusa korona @ InfoBijeljina \nSavjet ministara utvrdio je danas Prijedlog sporazuma o grantu i Amandman sedam na Sporazum o finansiranju između KFV-a, Frankfurt na Majni, i BiH, u iznosu pet miliona evra za smanjenje posljedica virusa korona za mikro, mala i srednja preduzeća putem Evropskog fonda za BiH.\nPrvi dio sporazuma odnosi se na finansijsku podršku Njemačke u vidu granta, vrijednog pet miliona evra i namijenjenog suzbijanju posljedica virusa korona za mala, srednja i mikro preduzeća i biće uplaćena u Evropski fond za BiH, saopšteno je iz Savjeta ministara.\nDrugi dio predstavlja Amandman sedam na Sporazum o finansiranju od 27. februara 2006. godine između KFV-a i BiH, kojim se proširuje namjena sredstava Evropskog fonda za kreditni program za smanjenje posljedica kovida 19.\nSredstva će biti dostupna malim i srednjim i mikro preduzećima, ali i privatnim domaćinstvima putem finansijskih institucija u BiH.\nTakođe, Amandmanom sedam se produžava period u kome KFV administrira učešćem BiH u Evropskom fondu do 31. desembra 2030. godine.\nPrijedlog sporazuma biće dostavljen Predsjedništvu BiH, a za potpisnika je predložen ministar finansija i trezora u Savjetu ministara.\nSavjet ministara usvojio je Inicijativu Ministarstva finansija i trezora i imenovao delegaciju za vođenje pregovora radi zaključivanja Ugovora o zajmu između BiH i Evropske banke za obnovu i razvoj /EBRD/ za projekat Željeznica Republike Srpske - Remont i modernizacija željezničke dionice Šamac - Doboj - Rječica, vrijedan 40 miliona evra.\nRok otplate zajma je 15 godina, uključujući tri godine grejs perioda na otplatu glavnice, s alokacijom na Republiku Srpsku.\nCilj projekta je remont željezničkog koridora "Pet ce" kroz Republiku Srpsku i uključuje remont pruge Šamac - Doboj - Rječica u ukupnoj dužini 99 kilometara.\nNa današnjoj sjednici Savjet ministara usvojio je Inicijativu Ministarstva finansija i trezora i imenovao delegaciju za vođenje pregovora radi zaključivanja Ugovora o finansiranju između BiH i Evropske investicione banke /EIB/ za projekat "Obnova voznog parka za javni linijski prevoz putnika u Kantonu Sarajevo - druga faza", vrijedan 20 miliona evra.\nRok otplate kredita je 25 godina, uključujući grejs period od pet godina, sa alokacijom na Federaciju BiH, odnosno Kanton Sarajevo.\nPored ovih sredstava EIB-a, predviđeno je sufinansiranje ovog projekta sa 10 miliona evra iz Evropske banke za obnovu i razvoj.\nMinistri su utvrdili Prijedlog osnova za vođenje pregovora radi zaključivanja Sporazuma između Savjeta ministara i Vlade Srbije o uzajamnom priznavanju kvalifikovanih usluga povjerenja koje se pružaju u BiH i Srbiji, čime će elektronsko poslovanje biti brže i efikasnije, a troškovi poslovanja firmi manji.\nDvije zemlje na ovaj način uzajamno priznaju kvalifikovane usluge u skladu sa zakonom, i to kvalifikovani elektronski potpis, pečat i žig, kao i odgovarajuće registre usluga, čime se značajno unapređuje saradnja u oblasti informacionog društva.\nPrijedlog osnova za zaključivanje ovog sporazuma biće dostavljen Predsjedništvu BiH, a za potpisnika BiH je predložen ministar komunkacija i transporta.\nInicijativu za zaključivanje sporazuma podnijelo je Ministarstvo turizma, trgovine i telekomunikacija Srbije


HP kupuje Poly, nekadašnji Plantronics\n29. mart 2022. 29. mart 2022. Branislav Bubanja\nHP za 3.3 milijarde dolara kupuje kompaniju Poly, s ciljem da unapredi svoju ponudu za hibridno radno okruženje, gde svakako veliku ulogu imaju slušalice i hardver za video konferencije. Akvizicija bi trebala da se završi do kraja ove godine, a za sada se ne zna da li će Poly i dalje funkcionisati kao nezavisni brend, ili će se „utopiti“ u HP-ovu ponudu.\nAudio sistemi i oprema za video konferencije\nZa one koji ne znaju, Poly je naslednik popularnog i poznatog Plantronics brenda. Prelaskom na novo ime, kompanija se fokusirala na poslovne audio sisteme, kao što su sobe za sastanke i kamere za video konferencije. Tek nekoliko proizvoda je ostalo u kategoriji koja bi se mogla nazvati za kućne korisnike, jer su i te slušalice prvenstveno namenjene za rad od kuće.\nInače, Plantronics je bila jedna od prvih kompanija koja je predstavila bluetooth slušalice, a stekla je reputaciju kao jedan od najboljih brendova za hands-free slušalice za vožnju. Međutim, na polju klasičnih slušalica nisu uspeli da se pozicioniraju, kao ni da budu ozbiljniji konkurent kompanijama kao što su Apple, Sony ili Bose. Tokom 2018. godine Plantronics je kupio kompaniju Polycom i nakon toga je predstavio novi brend – Poly.\nInteresantno je da je iste godine Plantronics pregovarao sa Logitech-om oko eventualnog spajanja. To se (očigledno) nije dogodilo, ali je bilo jasno da kompanija traži partnera, pa se HP-ova odluka može smatrati uspešnim završetkom te potrage, čak i po cenu da Poly eventualno izgubi nezavisnost i da se brend ugasi (odnosno postane deo HP-ove ponude).\nTagovi: akvizicija, HP, plantronics, poly\n← Četiri načina da popravite rad baterije nakon novih ažuriranja\nVođstvo na tržištu, 6G mreža, Zelena agenda: Huawei ruši rekorde uprkos sankcijama →


Air Serbia Ostvaruje pozitivne rezultate u 2014 | Play Travel\nAir Serbia Ostvaruje pozitivne rezultate u 2014\nAir Serbia: Domaća avio kompanija očekuje da ostvari profit do kraja godine\nAvio kompanija Air Serbia u svom polugodišnjem izveštaju navela je veoma pozitivne rezultate iz prve polovine 2014. godine po broju putnika, zaradi i prenešenom teretu.\nOvi rezultati su uspešniji u odnosu na isti period prošle godine, pa se zbog toga avio kompanija Air Serbia nada da će ostvariti profitabilnost do kraja ove godine.\nU toku prvih šest meseci 2014. godine, prihodi su porasli za čak 82%, dok je broj putnika uvećan za 70%. Što se tiče tereta, domaća avio kompanija ističe da je takođe prenela 65% više nego lani, sa uvećanjem prihoda u ovoj oblasti za 32%.\nKomentarišući ovakve rezultate, izvršni direktor kompanije Air Serbia, Dane Kondić nije krio zadovoljstvo izražavajući i nadu da će se ovaj trend nastaviti i tokom druge polovine godine uz nove direktne letove, ali i kodšer sporazume koje ova avio kompanija ima.\nAvio kompanija Air Serbia krajem meseca obeležiće svoju prvu godinu funkcionisanja pod novim imenom, a 23. septembra dodaće još jednu novu liniju sa beogradskog aerodroma povezujući ponovo Beograd i Tiranu nakon šest godina.\nAerodrom Beograd Air Serbia\nVINCI zvanično preuzeo upravljanje aerodromom Nikola Tesla


12/07/2020 | 16:46 ⇒ 16:47 | Izvor: SRNA\nPredsjednik Ujedinjene Srpske Nenad Stevandić ocijenio je da demonstracije u Srbiji odgovaraju onima koji se protive njenom jačanju, ali da u Republici Srpskoj znaju da je snaga Srbije u napretku koji postiže sa aktuelnim rukovodstvom.\nStevandić je rekao da Republika Srpska zna i da su njena snaga i položaj u direktnom odnosu sa snagom i napretkom Srbije.\nO epidemiološkoj situaciji u Srpskoj, Stevandić je naveo da su Odbor za zdravstvo Ujedinjene Srpske i svi stručnjaci izrazili veliku zabrinutost zbog brzog širenja virusa korona.\nStevandić je naveo da ova faza može biti mnogo gora od aprilsko-majske kada je virus korona odnosio najveći broj života, zato što je veći broj zaraženih, zaraza se brže širi i veliki je broj asimptomatskih slučajeva.\n- Sada je najpotrebnija svijest pojedinca - naglasio je Stevandić i ponovio da virus nije prošao, te da svako može da oboli i da umre.\nGeneralni sekretar Ujedinjene Srpske Neven Stanić rekao je da je Ujedinjena Srpska uputila prijavu za ovjeru kandidature na lokalnim izborima Centraloj izbornoj komisiji /CIL/ u zadatom roku i bez nedostataka.\nStanić je rekao i da su spremni spremni za lokalne izbore, te da se zalaže da se oni održe što prije, na demokratski i zakonit način.\n- Nadamo se da će doći do jedinstvenog dogovora o zajedničkom kandidatu u Srebrenici, te o jedinstvenoj listi u Mostaru uprkos neslaganjima partija iz Srpske, jer postoje već najave da će biti još jedan kandidat u Srebrenici - rekao je Stanić.\nOn je ponovio i da Ujedinjena Srpska smatra da je aktuelni sastav CIK-a izabran na nelegitiman način, te da se pribojavaju da može doći do manipulacija u vezi sa biračkim spiskovima, pogotovo u slučaju Srebrenice i Mostara.


Vesti online / Vesti / Srbija / Rat preko mrtvih Srba\nRat preko mrtvih Srba\nČinjenica da je dvoje otetih službenika srpske ambasade u Libiji stradalo od američkih bombi prilikom gađanja terorističkog kampa nedaleko od Tripolija, ponovo je otvorilo prastaru priču u Srbiji da li je vojna neutralnost održiva i ko su prijatelji srpske države i naroda? Da li je to zapad čijem standardu i demokratskom obrascu zvanično težimo ili je to Rusija s kojom nas veže ista vera, slovenski koreni i činjenica da nikada nismo ratovali jedni protiv drugih, iako je kroz istoriju stariji brat umeo da "proda" srpski nacionalni interes zarad svoje strateške koristi?\nTraže status kao za vojnike NATO: Rusi na niškom aerodromu\nDa li treba verovati Amerikancima kada srpske zvaničnike ubeđuju da nisu imali podatke da su u kampu bili civili ili se saglasiti sa portparolkom ruskog ministarstva spoljnih poslova Zaharovom koja kaže da nakon ubistva srpskih državljana SAD nameću Srbiji Stokholmski sindrom? Drugim rečima, teraju vas da volite svoje tamničare.\n* Libija: Oteti Srbi ubijeni u bombardovanju SAD\n* Zaharova: Srbima nameću "stokholmski sindrom"\n* Ambasador krije mračnu tajnu?\nSvaka strana preko svojih medija u Srbiji nastoji da ubedi domaću javnost da im se interesi poklapaju, pa tako ruski zvaničnici tvrde da ne postoje prepreke da se i ruskim vojnicima i državljanima koji rade u Rusko-srpskom humanitarnom centru u Nišu da imunitet i isti status zaštite kao što je to nedavno usvojenim Zakonom o potvrđivanju sporazuma između Srbije i NATO dato vojnicima Alijanse.\n- Potpisivanje širokog sporazuma Srbije sa NATO-om je pre povod da se setimo dodatnog sporazuma o Rusko-srpskom humanitarnom centru, koji ima daleko više tehnički karakter, a čije se potpisivanje tako dugo odlaže iz meni nejasnih razloga - kaže ruski ambasador u Beogradu Aleksandar Čepurin.\nOn dodaje da je nacrt sporazuma spreman i da je svako slovo usaglašeno, te da ne vidi nikakve ozbiljne razloge da on ne bude potpisan.\n- Pa i da bude potpisan u okviru posete Dmitrija Medvedeva Srbiji - ističe Čepurin.\nZa dolazak ruskog premijera u Beograd koji treba da usledi u naredna tri meseca, već se pisalo kao o poseti u kojoj će Medvedev srpskog kolegu Aleksandra Vučića da pita zašto se Srbija približava NATO? To pitanje se ne postavlja predsedniku Srbije Tomislavu Nikoliću ili šefu diplomatije Ivici Dačiću koji su naklonjeni Rusiji.\nUostalom, kako je objavio beogradski list "Danas", pozivajući se na diplomatske izvore, Nikolić i Dačić doveli su Vučića u nemoguću poziciju, insistiranjem da se kao protivteža datim privilegijama NATO potpiše i sporazum sa Rusijom, a u vezi sa ruskom bazom u Nišu.\nU "oku uragana"\nSrbija je iskusila i teže periode u istoriji, ali retko kad smo imali ovakvu bezidejnost i pasivnost političke elite, smatra Nikola Jovanović, programski direktor Centra za međunarodnu saradnju i održivi razvoj. U autorskom tekstu on se bavi posledicama rata na Bliskom istoku po Balkan i Srbiju, procenjujući da najveći rizik dolazi od potencijalnog direktnog sukoba Turske i Rusije.\n- Zaokupljeni lokalnim brigama, kao država i regija trenutno se nalazimo u oku uragana, politički i geografski između dve monumentalne krize, koje nam dramatično menjaju dosadašnji način bivstvovanja - navodi Jovanović.\n- Rusija već tri godine unazad pritiska premijera Vučića da potpiše taj sporazum, a on je to odbijao. Postavlja se pitanje u čijem interesu rade predsednik države i potpredsednik Vlade i šef diplomatije poturajući opet tu temu o potpisivanju sporazuma sa Rusijom, uoči dolaska Dmitrija Medvedeva u Beograd - navodi ovaj neimenovani izvor.\nKako se Srbiji približavaju parlamentarni izbori, to su potezi domaćih političkih aktera na temu rusofilstva ili NATO biti sve izraženiji, a podele sve veće, jer je poznato da je domaće javno mnjenje većinski naklonjeno Rusiji i kod birača će se igrati na tu kartu. Na to kao opasnost ukazuju i proatlanske nevladine organizacije, kao i mediji čiji su vlasnici sa zapada.\nIstraga i izvinjenje\nPredsednik Vlade Srbije Aleksandar Vučić telefonom je razgovarao u ponedeljak uveče sa državnim sekretarom SAD Džonom Kerijem, koji je saopštio da će Vladu Srbije i njega lično upoznati sa svim detaljima istrage o ubistvu srpskih diplomata, koje SAD i njene službe sprovode.\nNa drugoj strani, ruski ambasador u Srbiji Aleksandar Čepurin izjavio je da ubistvo službenika Ambasade Srbije u američkom bombardovanju Libije zahteva temeljnu istragu i izvinjenje Bele kuće, kažnjavanje krivaca i potpunu materijalnu odštetu porodicama ubijenih.\n- Klima je takva da njome hara 'savršena oluja' ruskih interesa - izjavila je Jelena Milić, direktorka Centra za evroatlantske studije na konferenciji o ruskom uticaju na evropske integracije Srbije.\nPolitička odgovornost na ispitu\nTragedija u Libiji ponovo je otvorila pitanje političke odgovornosti koja u Srbiji još uvek nije poznata kategorija. Sadašnji šef diplomatije Ivica Dačić napao je bivše koalicione partnere iz DS-a koji ga pozivaju da podnese ostavku, bar zbog toga što nije na vreme zatvorio ambasadu u ratom zahvaćenoj zemlji.\n- Čini se da Dačić za 25 godina od uvođenja višestranačja, odnosno za 22 godine koliko je u vlasti, nikada nije bio odgovoran ni za šta, nikad ništa nije znao i nikada nije bio kriv - kaže Borko Stefanović, bivši generalni sekretar MSP.\nNezadovoljstvo zagovornika članstva Srbije u NATO je tim veće, jer je i istraživanje koje je sproveo Ipsos pokazalo da u poslednje dve godine raste broj mladih (18 do 33 godine) koji imaju dobar utisak o Rusiji, a koje prozapadni "Blic" ocenjuje kao apsurdno jer, kako zaključuje, mladi hoće da se školuju i rade i na zapadu, dok bi u Srbiju da usele Rusiju.\nNeprijateljsko ponašanje SAD\nAleksandar Čepurin izjavio je da ubistvo službenika Ambasade Srbije u američkom bombardovanju Libije zahteva temeljnu istragu i izvinjenje Bele kuće, kažnjavanje krivaca i potpunu materijalnu odštetu porodicama ubijenih.\nČepurin je ocenio da je paradoksalno to što Beograd ovo ne shvata kao neprijateljsko ponašanje i to što SAD sa druge strane principijelno traži kažnjavanje krivaca za smrt braće Bitići, koji su bili pripadnici terorističke Oslobodilačke vojske Kosova.\nAmbasada Srbije u Libiji\nSporazum sa NATO\nSRBIJA SAD negira krivicu, Srbija traži dokaze\nSRBIJA Istina i dalje u magli\nDRUŠTVO U grob ih oterala zla sudbina


BIĆE ZANIMLJIVO: Novak i Danil u borbi za prvo mesto na ATP listi\n14.09.2021. • 12:32\nNovak za sada ima svega 1343 poena više, a ostalo je nekoliko velikih turnira\nPehar namenjen osvajaču US Opena je završio u rukama Danila Medvedeva i samim tim je propala istorijska mogućnost da Novak Đoković postane prvi čovek u poslednjih pola veka koji je osvojio sva četiri Grend slema u istoj kalendarskoj godini.\nMeđutim, pred najboljim svetskim teniserom su tri meseca velike borbe u kojoj pokušava da postavi jedna drugi rekord. Ovoga puta onaj koji niko pre njega nikada nije uspeo da ostvari - da postane jedini igrač kojem je pošlo za rukom da sedam puta završi kalednarsku godinu na prvom mestu ATP liste.\nZa sada, on i legandarni Pit Sampras su u šest navrata Novu godinu dočekali na čelu lestvice najboljih profesionalnih tenisera, a sada Đoković ima priliku da po još jednom statističkom parametru uđe u istoriju.\nMeđutim, taj posao neće biti ni malo lak, imajući u vidu da se do decembra održavaju turniri čiji je ukupni fond bodova oko 5.000, a Novak za sada ima svega 1.353 više od Rusa.\nOd velikih turnira na kojima bi obojica trebalo da učestvuju pred nama su mastersi u Indijan Velsu (1.000 bodova) i Parizu (1.000), kao i završni masters u Torinu (do 1.500), a tu je i još nekolicina manjih turnira koji donose 250, odnosno 500 bodova, pa će biti zanimljivo za koji će se od njih odlučiti Đoković i Medvedev.\nU ovom trenutku svaki osvojeni bod je zlata vredan i sasvim je sigurno da nas do kraja godine čeka izuzetno zanimljiva borba za prvu poziciju na ATP listi.


Čik Korija – odlazak maestra koji je promenio istoriju džeza\nČik Korija (1941-2021), čija je karijera trajala više od pola veka, objavio je poslednji album prošle godine.\nU istoriji dodele Gremi nagrada, Korija je četvrti na listi najviše nominovanih umetnika – od 65 nominacija, osvojio ih je 25. puta.\n„Njegovo delo i decenije provedene na turnejama uticalo je i inspirisalo živote miliona ljudi“, piše u saopštenju na njegovoj internet stranici.\n„Bio je neverovatan kompozitor, ispisao je nova pravila džeza tokom karijere koja je trajala duže od pet decenija i zadobio brojne pozitivine kritike za muzičku izuzetnost“, navodi se na Korijinom sajtu.\nUticao je na razvoj brojnih muzičkih žanrova, a britanski muzičar Ket Stivens opisivao ga je kao genije i jednog od „najinovativnijih i najinspirativnijih mizičara sa kojima je imao privilegiju da radi“.\n„Odmori se maestro“, napisala je RnB muzičarka Anita Bejker.\nButsi Kolins, basista američkog muzičkog kolektiva P-Fank nazvao je Koriju „muzičkim vizionarom“.\n„Sva muzika koja me je do sada zanimala, poput Čarlija Parkera, Djuka Elingtona, Džona Koltrejna i Majlsa Dejvisa, imala je jaku lirsku crtu, znate“, kazao je tada.\n„Za mene je jedan od najprivlačnijih elemenata muzike – melodičnost i zato želim da stvaram takva dela“.\n2021-02-14T00:54:18+01:0014 фебруара, 2021|Čovek|


Članovi SDA protestovali ispred Parlamenta zbog izmjena Zakona o prebivalištu i Zakona o JMB - Klix.ba\n23.7.2013. u 11:40\nČlanovi Asocijacije mladih Stranke demokratske akcije (SDA) okupili su se jutros na protestima ispred zgrade Parlamenta BiH kako bi izrazili nezadovoljstvo i protivljenje odredbama Prijedloga zakona o izmjenama i dopunama Zakona o jedinstvenom matičnom broju (JMB) i Zakona o prebivalištu i boravištu državljana BiH koji će stupiti na snagu ukoliko ih danas usvoji Dom naroda Parlamentarne skupštine BiH, prenosi agencija Anadolija.\nIspred zgrade Parlamenta BiH protestovalo je oko 50 članova Asocijacije i građana.\nPotpredsjednik Asocijacije mladih Kantona Sarajevo SDA Armin Gabel, u izjavi za AA, kazao je da su odlučili organizovati proteste kako bi izrazili žaljenje radi sramotne odluke Zastupničkog doma PSBiH koji je pomenute izmjene zakona, od kojih je ona koja se odnosi na Zakon o prebivalištu i boravištu štetna po povratnike u Republiku Srpsku, usvojio 18. jula.\n"Velika je sramota delegata iz FBiH ako podrže ovako nešto. Mi ne očekujemo od delagata iz RS-a da to ne urade, ali trebaju da se stide predstavnici stranke SDPBiH i SBBBiH, koji su sramotno podržali ovaj genocidni zakonski projekat, jer ovo je nastavak genocida iz 1992. godine", rekao je Gabel.\nPredsjednik Asocijacije mladih SDA istakao JE I da se u manjem entitetu u BiH neće više moći izabrati bošnjački načelnik OPĆINE, jer to neće biti izvodljivo.\n"Sumnjam da ćemo nešto uspjeti promijeniti, ali možda proradI savjest u ljudima, posebno kod delegata iz FBiH", poručio je.\nTarik Dautović je kazao da izmjena Zakona o prebivalištu legalizuje ono protiv čega su se borili građani BiH i da je to ujedno i legalizacija etničkog čišćenja.\n"Republika Srpska nije obezbijedila sprovođenje Aneksa 7 Dejtonskog sporazuma, odnosno povratak izbjeglica na mjesta odakle su protjerani. Ne znam da li ćemo nešto promijeniti, ali mi smo se skupili da pokažemo da ima onih koji su svjesni situacije u kojoj se nalazimo i da nećemo šutiti", poručio je Dautović.\nSDA JMBG JMB Zakon o prebivalištu\n23.07.2013. u 11:44\nGRAS: Svi zajedno moramo više poraditi da naša vozila budu čistija i urednija\n23.07.2013. u 11:29


Transparentna i moderna administracija ključna je za održivi ekonomski rast Srbije, poručila je premijerka Ana Brnabić u intervjuu za magazin "tink-tenk" platforme World.Minds i istakla da se digitalizacijom društva država bori i protiv korupcije. Na predlog predsednice Vlade Srbije, Beograd će u maju naredne godine biti domaćin naredne konferencije platforme World.Minds, jedne od najvećih na svetskoj sceni.\nAna Brnabić je u intervjuu za magazin podsetila na sve započete i završene procese digitalizacije u Srbiji, kao i na e-usluge koje su omogućene građanima, privredi i investitorima iz sveta.\nBrnabićeva je rekla da je digitalizacija baza na kojoj se stvara ekonomija zasnovana na znanju i inovacijama i da država zna kako da taj proces nastavi.\nPremijerka je istakla da ona razume da posao digitalizacije, pored uloge koju ima država, nije moguć bez zajedničkog rada sa drugim akterima iz društva ali i inostranstva.\nPodsetila je na realizaciju projekata i osnivanje organizacije "Inicijativa digitalna Srbija", čiji je cilj da transformiše Srbiju u digitalno društvo, a uz podršku Švajcarske.\n"Možda smo jedina vlada, barem u regionu, koja za prioritet u svom radu ima razvoj usluge e-vlada. Mi potpuno razumemo da je transparentna i moderna administracija ključna za održivi ekonomski rast. Kroz implementaciju efikasne i transparentne administracije posvećeni smo brorbi protiv korupcije", rekla je između ostalog Brnabićeva.\nPremijerka je podsetila na projekte digitalizacije, uvođenje elektronske uprave u Srbiji, zbog čega su građani i privreda uštedeli oko 225 miliona dinara.\nTakođe, navela je da je ušteda 6,7 miliona papirnih dokumenata, dok su građani u redovima proveli šest miliona sati manje.\nKaže da i dalje postoje građani koji se osećaju bezbednije i sigurnije obavljajući sve ove poslove na stari način noseći dokumenta na šaltere.\nGrađanima omogućen pristup vladinim službama elektronskim putem\nZbog toga, kaže premijerka, namera države je da dozvoli da se i dalje na šaltere nose papiri, ali da je važno što je građanima data opcija i omogućeno da poslove obavljaju elektronski.\n"Ne želim da plašim ljude govoreći 'sve će biti elektronski do kraja godine'. U svakom slučaju, znam da neće, jer stvari zahtevaju vreme. Za mene je važno da smo omogućili ljudima da imaju pristup vladinim službama elektronskim putem", objašnjava premijerka.\nKaže da država radi na tome da se, u kontekstu digitalizacije, poveže znanje mlađih i starijih sugrađana. Kao primer je navela posetu studenata Fakulteta političkih nauka domovima za stara lica i dnevnim centrim koji su učili starije kako se koriste aplikacije na telefonu.\n"To je bio fantastičan most da se prevaziđe jaz među generacijama", istakla je premijerka.\nBrnabićeva je, govoreći o digitalnoj transformaciji društva, napomenula da nije "karijerni političar koji promoviše digitalizaciju zato što je to u trendu", već da je na tome radila i ranije sa međunarodnim organizacijama, stranim investitorima, vladinim službama i javnim sektorom u Srbiji.\nKada je reč o inovacijama i podršci start-ap preduzećima u našoj zemlji, kaže da iako u svetu postoji mnogo poznatih srpskih preduzeća iz IT sfere, ta brojka je ipak mala ako se uzme u obzir potencijal naše zemlje.\nDržava planira osnivanje Fakulteta za multidisciplinarne studije\nZato je, kaže Brnabićeva, namera države da nastavi sa podrškom ovom sektoru, uključujući i osnivanje Fakulteta za multidisciplinarne studije.\n"Povećali smo broj mesta na tehničkim fakultetima za 20 procenata i planiramo da taj broj povećamo za još 20 odsto u narednim godinama", naglasila je Brnabićeva.\nU tom kontekstu, kaže premijerka, na tehničkim fakultetima će biti uvedeni "Masteri 4.0" za digitalizaciju.\nDodaje, takođe, da bez obzira da li neko ima diplomu iz sfere poljoprivrede ili mehanike, ukoliko želi da zna više o digitalizaciji i industrijskoj revoluciji, moći će da pohađa kurs o digitalizaciji.\nŽelja države je, kaže, da se svi naši građani koji steknu diplomu u inostranstvu i nađu posao u inostranstvu vrate u Srbiju.\nGovoreći o jednoj od najvećih konferencija World.Minds, čiji će domaćin biti Beograd u maju 2019. godine, navela je da će na njoj učestvovati "najoštriji umovi sveta" iz različitih sfera života, od biznisa do nauke, te da ova konferencija ima potencijal da promeni čitav region.\nInače, tokom posete delegacije švajcarskih privrednika Srbiji 2017, predsednica Vlade je inicirala da Beograd bude domaćin ovog skupa, što je tada i potvrđeno.\nGlavni grad i Narodno pozorište će tako, kao domaćin skupa u maju 2019. godine, biti "evropski centar 4.0 revolucije", a očekuje se učešće nekoliko stotina naučnika, predstavnika kompanija, poznatih "mislilaca današnjice", ali i brojnih političara iz regiona, nobelovaca, inovatora.\nCilj smanjenje povreda na radu\nBrnabić: Albanski predstavnici- nepouzdani


Oskar kvaliteta za S&T Serbia Oskar kvaliteta za S&T Serbia – Personal magazin\nOskar kvaliteta za S&T Serbia\nS&T Srbija dobila je ovogodišnju Nacionalnu nagradu za poslovnu izvrsnost „OSKAR KVALITETA“. Tradicionalno, 17. po redu, priznanje dodeljuje Fondacija za kulturu kvaliteta i izvrsnost – FQCE pod pokroviteljstvom Ministarstva ekonomije…\nS&T Srbija dobila je ovogodišnju Nacionalnu nagradu za poslovnu izvrsnost „OSKAR KVALITETA“. Tradicionalno, 17. po redu, priznanje dodeljuje Fondacija za kulturu kvaliteta i izvrsnost – FQCE pod pokroviteljstvom Ministarstva ekonomije i regionalnog razvoja i Ministarstva odbrane Republike Srbije. S&T Serbia je jedan od pobednika u kategoriji malih i srednjih preduzeća i to u oblastima: liderstvo, ljudski resursi, procesi, proizvodi i usluge.\nOva nagrada se dodeljuje i uz podršku privrednih asocijacija i naučnih institucija, koje su u okviru svojih aktivnosti zadužene za praćenje i podsticaj unapređenju kvaliteta u našoj zemlji. Od 2003. godine Fond za kulturu kvaliteta i izvrsnost je član Evropske fondacije za menadžmentkvalitetom – EFQM www.fqce.org.rs. Svečano uručenje nagrada bilo je četvrtak, 10. novembra, u 11h, u Privrednoj komori Srbije (Terazije 23, II sprat). Nagradu je uručio počasni predsednik Žirija, gospodin Nebojša Ćirić, ministar ekonomije i regionalnog razvoja. Kraći video prilog sa ceremonije dodele nagrada možete pogledati :\nPrisustvo na tržištu Srbije u proteklih petnaest godina karakteriše stabilan rast i razvoj, kako organski tako i kroz strateške akvizicije. Razvoj kompanije pratili su dobri poslovni rezultati: čak i u godinama krize kompanija održava stabilne prihode i profit. Zahvaljujući održivom rastu, ostvarenom prihodu i visokoj profitnoj stopi, S&T Serbia je među vodećim sistem integratorima u Srbiji.\nUspešna saradnja sa najznačajnijim kompanijama u telekomunikacionom, vladinom i javnom sektoru, bankarstvu i finansijama, energetici i privredi, kao i dalji razvoj ekspertize za ove privredne vertikale, deo je S&T-ove strategije, a kompanije sa kojima posebno uspešno sarađuje su:Telenor, Telekom Srbija, SBB, JP PTT Srbija, Banka Poštanska Štedionica, Alpha Banka, Komercijalna banka, Banca Intesa, Ministarstvo kulture informisanja i informacionog društva i Ministarsto poljoprivrede, šumarstva i vodoprivrede, Direct Group, Victoria group i druge.\nNedavno je, pored već navedenih, S&T Serbia dobila i evropsko priznanje za izuzetna IT dostignuća – The European IT Excellence Awards 2011, za realizaciju nacionalnog portala eUprava.\nPriznanje koje je S&T dobio u oblasti ljudskih resursa, menadžerka za ovu oblast u S&T Serbia, Bojana Vasiljević je prokomentarisala na sledeći način: “Od zaposlenih se očekuje da po dolasku u S&T aktivno doprinose poslovanju svojim sposobnostima, znanjem, vrednostima i kulturom. S&T im pruža podršku u ostvarivanju ideja, kreativnog potencijala i ispunjenju redovnih dužnosti na poverenim funkcijama u cilju razvoja svojih sposobnosti i ličnosti kao i dostizanju postavljenih ambicija u karijeri. S&T Serbia trenutno ima 80 zaposlenih obrazovnih profila elektrotehničkog, prirodno-matematičkog, ekonomskog fakulteta i FON-a.Blizu 80 odsto ukupno zaposlenih je akademski obrazovano, a gotovo 40 procenata čine pripadnice lepšeg pola.\nProsečna starost, može se reći mladost, maših saradnika je 32 godine, a prosečan radni staž je preko 5 godina. U 2010. godini više od 7 odsto ostvarenog profita kompanije uloženo je u obuku i razvoj zaposlenih. Našim zaposlenima takođe nudimo mogućnost da posao organizuju na veoma nezavisan način, kroz otvorenu i direktnu komunikaciju bez hijerarhijskih prepreka, ohrabrivanjem timskog rada uz vodeće međunarodne stručnjake, zbog čega važimo za poslodavca od ugleda i poverenja. Naše korporativne vrednosti – inovativnost, partnerstvo, ekspertiza i strast za uspehom – oblikuju način na koji radimo i kako radimo.”\nPredrag Vraneš, Direktor S&T-a u Srbiji je o preduzeću kojim rukovodi ovom prilikom izjavio: ”S&T Serbia, kao moderna i fleksibilna kompanija, ne samo da prati brze i česte promene na domaćem tržištu već ih i stvara. Koristeći svoj internacionalni karakter kako bi svetske trendove prenela u Srbiju, naša kompanija nudi svojim klijentima mogućnost da razviju i unaprede svoje poslovanje kroz korišćenje najsavremenije tehnologije. Neki ljudi provode dosta vremena analizirajući budućnost. Mi više volimo da budućnost uzmemo u svoje ruke. Ključ je u inovacijama, zbog čega je S&T oličenje korporativne kulture koja promoviše kreativne i proaktivne osobe. S druge strane, to zahteva volju da se preuzme rizik, da se izgrade nove putanje i veruje u sopstvene mogućnosti. Nadam se da je ovakav način razmišljanja doveo do toga da dobijemo nagrade u, rekao bih, ključnim oblastima za poslovanje, bar kada je IT u pitanju ”.\nS&T je prema oceni nezavisnih analitičara u oblasti informacionih tehnologija (Gartner, IDC\n) vodeća IT kompanija centralne i istočne Evrope u domenu IT rešenja i usluga, koja se bavi realizacijom poslovnih i infrastrukturnih rešenja za velika i srednja preduzeća. S&T pored svojih sopstvenih, obezbeđuje i rešenja i proizvode zasnovane na tehnološkim osnovama najvećih svetskih IT kompanija kao što su SAP, Infor, Amdocs, Oracle, HP, IBM, EMC, CISCO, i drugi. Sa oko 2000 zaposlenih i prisustvom u 19 zemalja uglavnom srednje i istočne Evrope, S&T predstavlja pouzdanog i iskusnog partnera. S&T AG je listiran na bečkoj berzi od 2003. godine.\nOskar kvaliteta za S&T Serbia was last modified: November 12th, 2011 by Redakcija\nkvalitetOskar kvaliteta 2011.PKSS&T-SerbiaSnT


PORESKA UPRAVA CG: Naplata na nivou plana iz rebalansa budžeta\nPoreska uprava će ove godine imati značajnije smanjenje naplate prihoda u odnosu na prošlu godinu, ali posmatrajući plan koji je napravljen rebalansom budžeta krajem juna, to će biti na nivou plana ili nešto iznad, saopštila je Milica Vuletić iz Poreske uprave.\nOna je, između ostalog, saopštila da je za nama nezapamćena godina, te da je pandemija koronavirusa i u privredi i u institucijama napravila priličnu zbrku.\n"Suočila nas je sa brojnim izazovima, posebno u dijelu naplate budžetskih prihoda, imajući u vidu da je došlo do ekonomske krize, zastoja privrednih tokova. Poreska uprava sumirajući rezultate o naplati svjesna je da imamo pad naplate u određenim vrstama prihoda, naročito poreza na dodatu vrijednost i poreze vezano za zarade zaposlenih", ukazala je Vuletić.\nSvjesni su, kaže, u Poreskoj upravi da su to rezultati koje nijesu očekivali kao na početku godine.\n"Ali imajući u vidu okolonosti u kojima se poslovalo ipak smo zadovoljni, imajući u vidu činjenicu da su svi službenici Poreske uprave ulagali maksimalne uprave da se obezbijedi naplata", ukazala je ona.\nPodsjećamo, Poreska uprava je tokom novembra ostvarila bruto naplatu od 85.724.834,35 eura, čime je plan izrađen po rebalansu budžeta izvršenom 24. juna 2020. godine, zbog pandemije bolesti Kovid 19 premašen za 13 miliona eura (18%), dok je ovaj rezultat 3 miliona eura (4%) ispod ostvarenja iz novembra 2019. godine.


Đukanović: Ako se kandidujem, na to neće uticati ni Istok ni Zapad\nPredsjednik vladajuće Demokratske partije socijalista, Milo Đukanović, saopštio je danas da još uvijek nije donesena odluka o kandidatu te partije za predsjednika na izborima zakazanim za 2018, navodeći da na njegovu eventualnu odluku o kandidaturi neće uticati ni Istok ni Zapad.\n“U slučaju da se kandidujem, možete biti apsolutno sigurni da na to neće imati ama baš nikakav uticaj bilo čija sugestija, savjet ili pritisak, dolazio on sa Istoka ili sa Zapada”, rekao je Đukanović u intervjuu podgoričkom dnevniku Pobjeda. “Uostalom, nikada i niko ni sa jedne istočne ili zapadne adrese sa mnom nije razgovarao na taj način. Nikada”\nOn je rekao da je “atmosfera linča i progona koju konstantno podstiče opozicija i njoj naklonjeni mediji samo nastavak napora da se u Crnoj Gori preslika model iz oktobra 2016, kreiran od strane ruskih obavještajaca i njihovih plaćenika u Srbiji I Crnoj Gori.\nžĐukanović je ocijenio da sve to nije imalo uticaja na rezultat lokalnih izbora koji, kako je naveo, ne pokazuju značajnija pomjeranja na političkoj sceni Crne Gore.\nBivši dugogodišnji crnogorski premijer i predsjednik kaže da ga ne bi iznenadilo da opozicija bojkotuje predstojeće predsjedničke izbore, ocjenjujući da “anticrnogorska opozicija” još od novembra 2015. pokušava da silom preuzme vlast.\nOn je naveo da nije bio pozvan na večeru sa potpredsjednikom SAD, Majkom Pensom, prilikom Pensove posjete Podgorici, jer to nije bilo predviđeno protokolom “koji za tako visoke nivoe obično usaglašavaju dvije strane”.\nKomentarišući ocjene opozicije da su ga Amerikanci “pustili niz vodu”, jer se nije sreo s Pensom, Đukanović je rekao da niko ne može da ga pusti niz vodu, jer ga “nikada niko nije ni držao u stanju zavisnosti”.\n“Niko! Ni Rusi, ni Amerikanci, ni Evropljani. Umjesto toga, svima sam bio partner u državnim poslovima u kojima su njihovi interesi bili podudarni sa crnogorskim”, rekao je Đukanović.\nOn je objasnio da je praksa da, kada visoki strani zvaničnik dođe u posjetu nekoj zemlji, obavezno razgovara sa predstavnicima vlasti.\n“Zato su toj večeri prisustvovali predsjednik države, predsjednik parlamenta i domaćin večere, predsjednik Vlade (Duško Marković)”, pojasnio je Đukanović.\nPrethodnih dana je više Đukanovićevih saradnika, uključujući i aktuelnog predsjednika, Filipa Vujanovića, dalo podršku njegovoj kandidaturi za predstojeće predsjedničke izbore.\nOd 1991. do 2016. Đukanović je u pet mandata bio premijer i u jednom predsjednik Crne Gore, a od prošle godine obavlja samo funkciju predsjednika vladajuće partije.


05/04/2022 - Dnevnik Juga\nHome / 2022 / април / 05\nSprža skupa, a? Kad vidite kako se pravi, saznaćete i zašto\nSuzana Stojiljković 05/04/2022\tDRUŠTVO, Leskovac, Zanimljivosti 0\nOvaj preukusni “nus produkt“ procesa topljenja masti, dobija se nakon višečasovnog stajanja uz kazan, loženja, mešanja, ceđenja i sušenja. Na poziv porodice Kocić da učestvujemo u pravljenju sprže, obresmo se u Cekavici, da lično utvrdimo zašto ovaj specijalitet košta nekoliko puta više od mesa. U dvorištu zatičemo kube sa kazanom, …\nOsnovna škola „Vuk Karadžić“ u Leskovcu ove godine upisuje 8. generaciju učenika u „matematičko odeljenje“\nSrdjan Stamenkovic 05/04/2022\tDOGAĐAJI, DRUŠTVO, Leskovac 0\nOsnovna škola „Vuk Karadžić“ u Leskovcu počela je pripreme za upis 8. generacije učenika u odeljenje za matematičke talente, popularno nazvano „matematičko odeljenje“. Besplatna pripremna nastava u školi je već počela, a zainteresovani se mogu javiti na telefon 066/8488-535 za dodatne i detaljne informacije. Polaganje prijemnog ispita predviđeno je za …\nPijan vozio motokultivator, pa iz prikolice prevrnuo ženu\nSaopstenje 05/04/2022\tHRONIKA, Vranje 0\nPripadnici Ministarstva unutrašnjih poslova u Trgovištu, po nalogu zamenika tužioca Osnovnog javnog tužilaštva u Vranju, podneće krivičnu prijavu protiv tridesetčetvorogodišnjeg muškarca iz Trgovišta, zbog postojanja osnove sumnje da je izvršio krivično delo ugrožavanje javnog saobraćaja. On se sumnjiči da je izazvao saobraćajnu nezgodu tako što je iz prikolice motokultivatora kojim …\n„Pola grada“ nema struju, industrijska zona „raspuštena“ – Elektrodistribucija najavila radove bez objašnjenja šta se radi i zašto to mora da traje ceo dan\nSrdjan Stamenkovic 05/04/2022\tDOGAĐAJI, Leskovac, SPORT 0\nOd jutros u 8 sati bez struje je „pola grada“. Iz Elektrodistribucije Leskovac juče je najavljeno da danas struje neće biti od 8 do 17 časova. Nije precizirano zbog čega i o kakvim se radovima radi, šta se konkretno radi i kakav će biti benefit od obavljenih radova za građane, …


Taiđi Ćuen i Ćigong klub “Peng“ – Beograd – Moja ekipa\nTaiđi Ćuen i Ćigong klub “Peng“ – Beograd 7.9 (14)\nTaiđi Ćuen i Ćigong klub “Peng“ – Beograd\nTreninzi prate program Snake Style Ip porodičnog stila, prenetog Ip Tai Taku od strane Yang Sau Chunga i ISSA(International Snake Style Association), pod vođstvom Majstora Bob Bojda i Saše Krištofjaka.\nProgram se sastoji od vežbi zagrevanja, vežbi za regulisanje nivoa energetskih meridijana u telu, Tradicionalne duge forme, Ćigonga a u kasnijim stadijumima razvoja učenika se prelazi i na forme s…a oružjem.\nSnake Style Tai Chi Chuan predstavlja celovit i jedinstven sistem dugo skrivan od očiju javnosti, po prvi put predstavljen bez mistifikacija i dodatnih „dubljih“ značenja i skrivenog znanja.\nŠkola Peng je postala i zvanični partner Kineske asocijacije zdravstvenog Ćigonga za Srbiju i Crnu Goru. Uskoro počinjemo sa programom treninga sistema koji su ispitani u kliničkim uslovima i koji su dali izvanredne rezultate u sferi očuvanja i poboljšanja psihofizičkog stanja čoveka.\nSportski centar “Bolesnikov“ – Novi Sad


Zvezda i Partizan spremni za nova iskušenja, šampion bez navijača u Beogradu - Meridianbet Vesti\nAktuelnosti Author:\tCentrala Bg - 27/09/2017\nZvezda i Partizan spremni za nova iskušenja, šampion bez navijača u Beogradu\nDok se u Kelnu sprema navijački spektakl gde se očekuje da Crvena Zvezda ima pomoć od preko pet hiljada svojih navijača, Partizan će u Beogradu igrati bez prisustva publike zbog kazne koju je UEFA izrekla šampionu Srbije.\nJasno je da je to velika šteta za Crno-bele kojima će nedostajati pomoć sa tribina i to upravo u trenutku kada bi navijačka pesma mogla da bude onaj faktor koji u ovakvim mečevima presudi u korist domaćina.\nNažalost, Partizan će u tišini morati da potvrdi da rezultat u Švajcarskoj i osvajanje prvog boda u grupi B UEFA Lige Evrope uopšte nije bio slučajan. Put do pobede će morati da bude pronađen bez podrške Grobara, pre svega u taktičkom smislu koji će morati da nadoknadi uobičajeni impuls koji dolazi sa tribina.\nZa sada je van konkurencije samo povređeni Kosović, ali se i dalje ne zna tačna situacija sa Vladimirom Stojkovićem i Nemanjom Miletićem.\nCrvena Zvezda u Kelnu neće imati probleme sa kojim će se u Beogradu suočiti šampion Srbije, naprotiv, očekuje se da za Crveno-bele navija oko pet hiljada pristalica ovog kluba. Na tribinama neće biti manje zanimljivo nego na terenu jer je ovo prva evropska utakmica Jarčeva u Kelnu posle 25 godina, što je prilika i za domaće navijače da pokažu kako se bodri klub.\nDoduše, posle neprimerenog ponašanja na ulicama Londona pre duela sa Arsenalom, možda baš i ne stoji ocena da u Keln dolaze ”strašni” navijači gostiju, pošto ni pristalice dmoćae ekipe ne važe baš za ”cvećke”.\nAžurna policija grada Kelna je izdala i saopštenje na srpskom jeziku koje je spremljeno za navijače iz Srbije i koje veoma detalno upućuje na to šta spada u dozvoljeno, a šta u nedozvoljeno ponašanje.\nZvezda će u Kelnu biti bez povređenog Vujadina Savića, ali se golman Milan Borjan stavio Milojeviću na raspolaganje i pored toga što ima povredu desne ruke.\n25.8.2017. Ko ima prolaz ka evropskom zimovniku, Partizan ili Zvezda?\nTags:Keln, Liga Evrope, navijači, Partizan, policija, šampion, UEFA, zvezda\nAtletiko u odličnoj formi, takođe i Čelsi, ali čeka se kec u Madridu!\nSrbija želi u četvrto uzastopno polufinale na prvenstvima Evrope!


Program javnih investicija BiH vrijedan milijardu i 956,23 miliona KM - Akta.ba\n03.12.2018. 15:14 / Izvor: Akta.ba\nVijeće ministara BiH usvojilo je Program javnih investicija / razvojno-investicioni program institucija Bosne i Hercegovine 2019. - 2021. kao podrška Vijeću ministara i institucijama BiH za planiranje ulaganja i donošenje kvalitetnijih investicijskih odluka.\nProgram za period 2019. - 2021. sadrži podatke o ukupno 268 projekata, vrijednosti milijardu i 956,23 miliona KM. Od toga se milijardu i 263,99 miliona KM odnosi na 151 projekt u implementaciji, 13,18 miliona KM na 11 odobrenih projekata, a 679,06 miliona KM na 106 kandidovanih projekata.\nOd ukupne vrijednosti svih projekata milijardu i 610,83 miliona KM se odnosi na ulaganja u kapitalne projekte, a 345,40 miliona KM na ulaganja u institucionalne projekte.


Košta to što Vlada neozbiljno shvata rizik za auto-put - PV Informer\nMMF je u izvještaju početkom septembra upozorio na rast troškova za auto-put zbog kursnih razlika i nepreuzimanja mjera Vlade Crne Gore da to spriječi, u vidi hedžinga – osiguranja od valutnog rizika.\n“Ekonomsku javnost uznemirava odgovor Ministarstva finansija, koji bi se mogao opisati najsažetije – da ćemo tek isplatom pojedinačnih rata u budućnosti nominalno znati koliko novca ćemo vratiti, dok se u međuvremenu naprežu resursi rizika da se probere hedžing, jer se još nije odlučilo treba li nam ili ne treba zaštita od kursa dolar/euro. Dodatnu konfuziju Ministarstvo je namjerno izazvalo miješanjem odredbi dva ključna ugovora o izgradnji dionice auto-puta, što ne služi dokazivanju javnog interesa i ekspertize”, kazala je ekonomska analitičarka Mila Kasalica ”Vijestima”.\nIz finansijske konsultantske kompanije “Fidelity consulting” su saopštenje Ministarstva nazvali primjerom “fenomena inverznog izigravanja finansijskog Betmena, koji, onako ful zaštitnički i obučen u crno, čuva državne pare i pritom ih čak – oplođuje”.\n“Ipak, MMF je MMF – u njihovom izvještaju iz septembra ove godine se nigdje ne pominje da je Ministarstvo finansija imalo makar primjedbu na konstataciju da je trošak kredita za auto-put porastao za 18% zbog valutnog rizika. Na kraju, ne preostaje nam ništa drugo nega da još jednom citiramo MMF i to u domenu tehničkih kapaciteta Ministarstva finansija za analizu projekata PPP (privatno-javno partnerstvo): ‘Ministarstvo finansija trenutno nema tehničke kapacitete za analizu vrijednosti PPP projekata’. Sve su neprilike da MF nema ni kapaciteta da konačno nauči kako se upravlja valutnim rizikom i oposli što se mora oposliti i usput poštedi državni budžet stotina miliona eura troškova uzrokovanih ugovorenih valutnih vratolomija. A tek smo na prvoj dionici auto-puta, što bi rek’o Bajaga! Imamo još par milijardi da se neki uče poslu. Pa neka košta koliko košta, jer znamo već: sve će to narod pozlatiti”, naveo je “Fidelity consulting”.\nIz Ministarstva finansija su naveli da su zbog rasta kursa dolara iznosi do sada povučenog dijela kredita više vrijedili u eurima, i da bi se na taj način mogla reći da je Crna Gora uštedjela na izgradnji prioritetne dionice auto-puta nekih 178 miliona eura.\nTeoretski bi to moglo biti tačno, ali praksa pokazuje da nije jer kineski CRBC svoje troške ima u dolarima, a crnogorskoj strani ispostavlja račune u eurima.


Države predstavile nove klimatske planove na Samitu koji su organizovale SAD Države predstavile nove klimatske planove na Samitu koji su organizovale SAD\nPojedine države su istakle ambicioniznije klimatske ciljeve, međutim aktivisti upozoravaju da to još uvek nije dovoljno da svet izbegne teške posledice klimatskih promena.\n26/04/2021 autor: Nemanja Milović\nKrajem prošle nedelje, na Međunarodni dan planete Zemlje, 22. i 23. aprila održan je virtuelni samit svetskih lidera o klimatskim promenama. Na samitu koji je organizovan od strane američkog predsednika Džoa Bajdena su govorili predstavnici 40 najmoćnijih svetskih država, kao i ljudi iz poslovnog sektora, naučnici i aktivisti.\nIdeja ovog događaja je bila da podstakne globalnu klimatsku akciju i ubrza stvari pred klimatski samit koji će se održati krajem godine u Glazgovu (COP26). Istovremeno, cilj domaćina bio je i da povrati američki uticaj i vođstvo kada je u pitanju borba protiv klimatskih promena, nakon što je prethodni predsednik Donald Tramp povukao zemlju iz Pariskog sporazuma.\nNekoliko država je na samom samitu predstavilo svoje nove, ambicioznije, ciljeve kada je u pitanju borba protiv klimatskih promena i smanjenje emisija gasova sa efektom staklene bašte (GHG), međutim aktivisti i stručnjaci ističu da to još uvek nije dovoljno ukoliko želimo da zagrevanje na globalnom nivou zadržimo ispod granice od 1,5 °C.\nDomaćin samita, američki predsednik Džo Bajden je predstavio novi cilj SAD-a da u narednih deset godina smanji emisije gasova sa efektom staklene bašte za 50 – 52% u odnosu na 2005. Bajden je u svojim obraćanjima isticao potencijal čiste energije da stvori nova radna mesta i ponovo prethodno najavu da SAD planiraju da do 2035. proizvode 100% električne energije iz čistih izvora.\nKineski predsednik Si Đinping nije rekao mnogo toga novog kada su je u pitanju dugoročna strategija ove zemlje i ponovio je da je cilj Kine da dostigne nulte emisije ugljen-dioksida do 2060. godine. Međutim novost je bila nešto jasnija retorika kada je u pitanju kineski otklon od uglja.\nPredsednik Si praktično je najavio da će Kina dostići maksimalnu potrošnju uglja do 2025. što stručnjaci tumače kao jasan signal provincijama koje svoj ekonomski razvoj zasnivaju na ovom energentu da treba da menjaju svoje dugoročne strategije. Iako su ove promene u retorici dobrodošle, Kina još uvek planira da izgradi veliki broj termoelektrana na ugalj u svojoj zemlji u narednih nekoliko godina, kao i da finansira izgradnju istih i u drugim državama, među kojima je i Srbija\nLideri Evropske unije saopštili su da su se države članice usaglasile oko novog zakona koji će ozvaničiti prethodno postavljeni cilj smanjenja emisija GHG od 55% do 2030. u odnosu na nivoe iz 1990.\nPremijer Velike Britanije, Boris Džonson saopštio je da ova država povećava svoje klimatske ambicije i da će u narednoj deceniji smanjti emisije GHG za 68% u odnosu na stanje iz 1990. godine.\nLideri Japana i Kanade takođe su predstavili unapređene klimatske planove. Japan se obavezao da će u narednih deset godina svoje emisije smanjti za 46% u odnosu na 2013. dok je premijer Kanade Džastin Trudo najavio da će ova zemlja u istom periodu emisije smanjti za 45% u odnosu na 2005.\nPored navedenih ciljeva, pažnju je izazvala i najava Južne Koreje da će u potpunosti obustaviti finansiranje termoelektrana na ugalj u inostranstvu.\nZa obične građane ove brojke verovatno ne znače puno, ali važno je istaći da predstavljaju trend sve većeg unapređivanja ambicija za borbu protiv klimatskih promena od strane najbogatijih država sveta. Istovremeno, aktivisti i naučnici upozoravaju da se svet nalazi u uslovima klimatske krize i da će za sprečavanje najtežih posledica klimatskih promena biti potrebna još odlučnija i brža akcija.\nViše od pet godina nakon dogovaranja Pariskog sporazuma, očigledno je da se klima u međunarodnoj politici promenila. Tehnološki napredak i pad cena obnovljivih izvora energije su uz sve veći pritisak klimatskih aktivista širom sveta uticali na vlade država da postavljaju sve ambicioznije ciljeve. Svet se sada nesumnjivo nalazi u mnogo boljoj situaciji nego pre pet godina, ali za suštinski povoljan ishod biće neophodno da se ovaj trend nastavi i ubuduće.\nPravljenje obećanja je jednostavniji deo posla, pravi test biće planovi koje će države predstaviti kako bi sprovele ove ciljeve. Zato svi sa nestrpljenjem očekuju klimatski samit u Glazgovu kada bismo mogli da dobijemo odgovore na brojna otvorena pitanja i vidimo i dodatno unapređenje klimatskih ambicija brojnih država.


POVRATAK KRALJA: Džaja sam bira funkciju u Zvezdi! - Telegraf.rs\n27/08/12 | 14:24\nPOVRATAK KRALJA: Džaja sam bira funkciju u Zvezdi!\nRukovodstvo Crvene zvezde očekuje povratak legendarnog levog krila u klub. Ako Džaja bude želeo, Vladan Lukić će mu ustupiti svoju fotelju\nLegendi Crvene zvezde Draganu Džajiću otvoren je put za povratak u klub i to na mesto koje on bude želeo, saznaje Telegraf od izvora bliskog upravi Zvezde.\nDžajić je više puta najavio da bi voleo da se vrati u Zvezdu, ali da mu je u ovom trenutku potpuni prioritet sudski postupak koji se vodi protiv njega, a u kojem bi prvostepena presuda trebalo da bude doneta 11. septembra. Mediji danima već najavljuju kako se legendarno krilo vraća u fotelju predsednika Zvezde, a pisalo se i da je glavni Zvezdin sponzor, ruski Gasprom, uslovio dalju pomoć klubu smenom rukovodstva.\nNaš sagovornik, međutim, ističe da se radi o dezinformacijama:\n- Ni generalni sponzor, niti "pojedinci iz državnog vrha", kako su pisali neki mediji, ne traže smene u Zvezdi. Stanje u klubu je redovno. Posle problema nakon ostavke Roberta Prosinečkog, koji su ekspresno rešeni dovođenjem Saleta Jankovića, svi smo fokusirani na nastavak sezone, posebno na revanš sa Bordoom, jer bi ta utakmica mogla da da krila ekipi za buduće mečeve. Što se tiče eventualnog povratka u klub Dragana Džajića, njemu su sva vrata uvek otvorena. Stav je rukovodstva da Džaja dobije funkciju koju on bude želeo, a čak ni predsednik Vladan Lukić nema ništa protiv da mu ustupi svoju fotelju. Dakle, ako Džajić bude želeo da bude predsednik, biće predsednik, uz podršku kompletnog sadašnjeg rukovodstva - kaže izvor Telegrafa, koji dodaje da je Zvezdina legenda u odličnim odnosima sa svim čelnim ljudima u klubu.\nPrema njegovim rečima, saradnja sa Gaspromom teče po planu i Rusi nijednog trenutka nisu uslovljavali svoje sponzorstvo smenom glavnih rukovodilaca Vladana Lukića, Đorđa Stefanovića i Gorana Vesića.\nInače, Stefanović je danas podneo ostavku na mesto generalnog sekretara kluba, koju je obrazložio zdravstvenim razlozima.\n- Stefanović je svoj odlazak najavio još pre nekoliko meseci, jer čovek već duže vremena ima velikih zdravstvenih problema. Njegova ostavka nije uslovljena ničijim pritiskom, pa ni "Gaspromovim", zaključuje naš sagovornik dobro upućen u zbivanja na Marakani.


RTS :: Počinje rušenje dela zgrade Generalštaba\nDruštvo Počinje rušenje dela zgrade Generalštaba\npetak, 27. nov 2015, 14:57 -> 15:36\nPočinje rušenje dela zgrade Generalštaba\nZgrada "starog" Generalštaba na uglu ulica Kneza Miloša i Nemanjine konačno će, 16 godina pošto je pogođena u NATO bombardovanju, biti rekonstruisana, jer su danas počeli radovi na pripremi terena za rušenje jednog njenog dela.\nMinistar odbrane Bratislav Gašić izjavio je novinarima da je na osnovu postupka javne nabavke izabran izvođač radova i da se očekuje da će radovi na rušenju dela bloka A Generalštaba biti završeni do kraja maja naredne godine.\nGašić je rekao da je firma "Elita-kop" dala najpovoljniju ponudu. "Želja nam je da se zadrži prednji deo i da se veza koja postoji sa starim Generalštabom uspostavi i da u tom objektu Vojska Srbije može da ima neke dalje aktivnosti", rekao je Gašić.\n"Ovo što spolja vidite nije ni približno loše koliko je to unutra, tako da je, iz godine u godinu, sve veći rizik po prolaznike i moramo da taj deo objekta sklonimo i hvala Bogu da bude u zemlji dovoljno para da ponovo možemo da izgradimo ovaj blok za potrebe Vojske", rekao je Gašić.\nMinistar je rekao da će se zadržati beli mermerni kamen sa Brača, kao i crveni kamen, jer, kako je rekao, to je najvrednije od onoga što je ostalo.\nPrema njegovim rečima, zavisno od dinamike radova, od Grada će se tražiti zatvaranje saobraćajnice koja od Slavije ide ka Železničkoj stanici, zbog bezbednosti građana.\n"Učinićemo sve da se obezbedi maksimalna bezbednost i radnika koji rade na rušenju, ali i prolaznika i vozača", rekao je Gašić.\nNačelnik Uprave za infrastrukturu Ministarstva odbrane, pukovnik Milorad Đokić, rekao je da za sada sve aktivnosti idu po planu i da se sve predviđene mere sprovode.\n"Procenjena površina rušenja je negde oko 5.000 kvadratnih metara. Za izvođenje tih radova koristiće se vrlo složena tehnika koju 'Elita-kop' ima", rekao je Đokić.\nGeneralštab Vojske je pogođen u dva navrata u NATO bombardovanju 1999. godine, i to 29. aprila i 7. maja, a nakon rušenja nestabilnih delova, planirana je rekonstrukcija i povraćaj objekta u prvobitno stanje.\n(subota, 28. nov 2015, 09:45) - Марколини [neregistrovani]\n(petak, 27. nov 2015, 19:01) - anonymous [neregistrovani]\n(petak, 27. nov 2015, 15:41) - anonymous [neregistrovani]\n(petak, 27. nov 2015, 15:39) - anonymous [neregistrovani]\n(petak, 27. nov 2015, 15:21) - anonymous [neregistrovani]


"Mi ovde u kulturi bismo voleli da i dalje najjaèa stranka ima kulturu, da to i dalje budu ljudi iz profesije, struèni ljudi", rekao je Saviæ Tanjugu i podsetio da situacija u kulturi nikada nije bila takva da svi budu zadovoljni a da se poslednjih 15-ak godina kultura u Srbiji urušavala.\nMomenat kada neko kaže da je stanje u kulturi stvarno dobro, mi neæemo doèekati, rekao je on i dodao da se problemi kulture najèešæe rešavaju u ministarstvima finansija, privrede i ekonomije.\nSaviæ smatra da je teško stanje u kulturi nasleðen problem.\nKultura se poslednjih 10, 15 godina urušava. Pogledajte muzeje koji ne rade jer se èekalo da se vidi ko æe moæi da profitira na rekonstrukciji. Jedan od najveæih problema kulture je taj što nas Evropa neæe primiti sa ovao niskim procentom iz budžeta ulaganja u kulturu, rekao je on.\n"Evropska unija æe nas doterati u kolosek koji æe nam biti dragocen", kaže jedan od najših najuspešnijih dirigenata na meðunarodnoj sceni i kao primer navodi Crnu Goru koja ga je pozvala da im da elaborat na osnovu koga je obnovljena opera u Nišu "jer im (Crna Gora) je reèeno da u EU ne može da udje država koja na svojoj teritoriji nema opersku kuæu".\n"Mislim da æe nas to približavanje EU na prvom mestu naterati da kulturu kao takvu podignemo što se tièe investiranja, odnosa, budžeta, rezultata koje æe tako ojaèana kultura imati kao posledicu", smatra Saviæ.\nKada je reè o Narodnom pozorištu, Saviæ kaže da i pored toga što tri meseca nisu radili, pozorište je ove godine ostvarilo rekordne rezultate što se tièe gledanosti.\nOsim što su stožer državnog projekta obeležavanja 1.700 godina Milanskog edikta, u planu su do kraja godine izvoðenje Vagnera posle 36 godina na sceni Narodnog pozorišta, nekoliko premijera u drami naroèito "Dama sa kamelijama" i "Srpska trilogija", u planu je i balet Krcko Orašèiæ.\nOn je podsetio da se Narodno pozorište za godinu dana vratilo na umetnièki, organizacioni, administrativni vrh i da stoga smatra da u kulturi generalno ne vredi kukati.\n"Ne vredi biti nezainteresovan, ne vredi odustajati. Moramo se boriti maksimalno. Kao što ja uvek kažem, kada nema para u budžetu podižemo sopstvene prihode, kada nema moguænosti da realizjemo sve premijere, nadjemo ih kroz sponzore, donatore", rekao je on.\nDirigent koji je dirigovao sa najviše orkestara u zemljama orkuženja (Bugarskoj, Grèkoj, Austriji), bio drag gost operskih kuæa u evropskim operskim centrima, upravo se vratio iz Austrije gde je peti put gostovao na operskom festivalu u Grasu a u planu su otvaranje letnjeg festivala u Temišvaru sa Rumunskom nacionalnom operom, gostovanja u Nemaèkoj i Rusiji.\nU ozbiljnim sam pregovorima sa Boljšoj teatrom gde bi trebalo da nastupim u januaru i to bi bilo kao kada Novak Ðokoviæ osvoji gren slem, rekao je Saviæ.


Žrijeb parova obavljen je danas u Zenici, a termin odigravanja utakmica bit će određen naknadno\nG. Š./FENA 29.12.2020\nKOŠARKA Izvučeni parovi polufinala Kupa BiH\nPolufinalne utakmice na programu su u januaru\nTuzlanska Sloboda i zenički Čelik, te donjevakufski Promo i sarajevska Bosna Royal, polufinalni su parovi Kupa Bosne i Hercegovine u okviru sistema „A“ za sezonu 2020/2021. Žrijeb parova obavljen je danas u Zenici, a termin odigravanja utakmica bit će određen naknadno.\n- Polufinalne utakmice, u kojima su domaćini Sloboda i Promo, igrat će se u januaru naredne godine, ali termin još nismo precizirali zbog toga što tokom januara trebaju biti odigrane i neke zaostale utakmice Prvenstva BiH. U finalu sistema “A” igrat će pobjednici ovih polufinalnih duela, a danas je žrijebom odlučeno da će domaćin finalnog meča biti pobjednik iz duela Promo – Bosna Royal, kazao je u izjavi za Fenu komesar takmičenja u okviru sistema “A” Nadir Koredžija.\nPobjednik iz sistema “A”, napominje Koredžija, sredinom će februara igrati na završnom turniru Kupa BiH, na kojem će nastupiti i pobjednici sa područja Košarkaškog saveza HB i KS RS te sarajevski Sparsi, kao ovogodišnji osvajači Kupa BiH.\nKK Sloboda KK Čelik KK Bosna Royal KK Promo Polufinale Kupa BiH\nTransrodna Naida za "Avaz": Nemam ništa protiv, ali neću ići na Povorku ponosa, nije mi mjesto tu


Vulin i Mojsilović obišli porodice poginulih pilota - alo.rs\nAUTOR: Alo.rs DATUM I VREME: 26.09.2020. 13:49\nMinistar Vulin i general Mojsilović rekli su porodicama da neće biti zaboravljeni\nVulin i Mojsilović, Foto: Printscreen/ MOD\nMinistar odbrane Aleksandar Vulin i načelnik Generalštaba Vojske Srbije general Milan Mojsilović obišli su danas porodice poginulih pilota, majora Dejana Krsnika i kapetana prve klase Zvonka Vasiljevića, koji su živote izgubili u jučerašnjem padu aviona MiG-21 u rejonu sela Brasina kod Malog Zvornika.\nPorodice su sa ministrom i načelnikom Generalštaba obišli i komandant RViPVO general-major Duško Žarković, komandant 204. vazduplovne brigade pukovnik Brane Krnjajić i kolege iz jedinice.\nOni su izrazili saučešće porodicama poginulih pilota, preneli izraze saučešća predsednika Republike i vrhovnog komandanta Vojske Srbije Aleksandra Vučića i poručili da je strašna nesreća koja se juče dogodila zabolela ne samo porodice i prijatelje, već sve pripadnike Ministarstva odbrane i Vojske i građane Srbije koji cene danonoćni rad i budnost pilota Ratnog vazduhoplovstva.\n- Znamo koliko predanosti i odricanja traži njihov poziv, koliko rizika nosi u ispunjavanju časnog zadatka čuvanja našeg neba i sigurnosti svih nas.\nKako se navodi u saopštenju Ministarstva odbrane, ratno vazduhoplovstvo izgubilo je dvojicu vrhunskih, iskusnih pilota, dobre ljude omiljene u kolektivu.\n- Sve zadatke izvršavali su odgovorno, odani svojoj oficirskoj profesiji i svom narodu. Bili su deo našeg ponosa i teško nam pada što nisu više ni sa vama, ni u našem stroju odbrane", navodi se.\nMinistar Vulin i general Mojsilović rekli su porodicama da neće biti zaboravljeni.\n- Čuvajući uspomenu na majora Krsnika i kapetana prve klase Vasiljevića, Vojska Srbije brinuće o vama kao o svojima, kao što brine o svakom u velikom kolektivu ljudi koji su život zavetovali otadžbini - poručili su.\nĐOKOVIĆ - ĆORIĆ Novak spasao dve brejk lopte i osvojio gem!


NA RAVNE ČASTI: Njima minuli rad isti, vama manji\nNA RAVNE ČASTI: Njima minuli rad isti, vama manji\nSavez samostalnih sindikata Srbije (SSSS) ocenio je danas da će primenom izmena Zakona o radu biti smanjene zarade po osnovu obračuna minulog rada.\nTo će, kako navode, što će najviše pogoditi građane s manjim mesečnim primanjima koji su zaposleni u privredi i privatnom sektoru.\n„I onako niska cena radne snage postaće još niža, što će neminovno dovesti do toga da životni standard najširih slojeva stanovništva dalje opada, dok velika grupa ‘povlašćenih’ neće osetiti ‘reformu’ radnog zakonodavstva“, navodi se u saopštenju SSSS-a.\nKako je istaknuto, „od smanjenja zarade po osnovu novog načina obračuna minulog rada, biće izuzeti oni koji su Zakon predložili (ministar i zaposleni u Ministarstvu za rad, zapošljavanje, boračka i socijalna pitanja), oni koji su ga izglasali (poslanici Skupštine) i onaj koji je taj zakon potpisao (predsednik Republike).\nPo proceni SSSS-a, od smanjenja zarade po osnovu izmene načina obračuna minulog rada biće pošteđeni i članovi Vlade Srbije, sudije Ustavnog suda, druga izabrana lica i imenovana, postavljena i zaposlena lica u ministarstvima, posebnim organizacijama, sudovima, javnim tužilaštvima, Republičkom javnom pravobranilaštvu, organima za prekršaje i u službama Skupštine, Vlade, predsednika Republike i Ustavnog suda.\nZarade po tom osnovu, kako je navedeno, neće biti smanjene ni izabranim, postavljenim i zaposlenim licima u organima i organizacijama teritorijalne autonomije i lokalne samouprave, zaposlenima u javnim službama koje se finansiraju iz budžeta Republike, autonomne pokrajine i jedinica lokalne samouprave i zaposleni u javnim službama koje se finansiraju iz doprinosa za obavezno socijalno osiguranje.\nIzmenama Zakona o radu koje su stupile na snagu 29. jula, predviđeno je da pravo na naknadu po osnovu minulog rada od 0,4 odsto po godini rada važi isključivo kod aktuelnog poslodavca, umesto za sve godine radnog staža, kako je bilo ranije.


Naučno-tehnološke inovacije iskoristiti za razvoj privrede (video)\nU okviru projekta “Naukom za razvoj privrede”, koji realizuju NVO Novi poredak i NVO Akademija društvenih nauka, danas je održana edukativna radionica na temu “Održiva poljoprivreda i lanac vrijednosti hrane”.\nO ovoj temi govorio je profesor biologije Tomislav Tomović, koji je istakao da poljoprivreda ima veoma važnu ulogu u razvoju društva i ekonomije Crne Gore, te da je upravo ona osnova za cjelokupan lanac vrijednosti hrane.\n“Crnogorska poljoprivreda čini oko 7 % bruto domaćeg proizvoda, a u zemljama EU to je nešto manje od 2 %, što govori da je riječ o jako važnoj oblasti za nas. Međutim, u fokusu ovog projekta jeste održiva, odnosno organska poljoprivreda koja se bazira na iskorišćavanju zdravih resursa, izbjegavajući hemijske patogene i sve ono što utiče na remetilačku proizvodnju u samoj poljoprivredi”, kazao je Tomović.\nOn je naglasio da je organska prozivodnja posljednjih nekoliko godina u razvoju, te da je važno sve poljoprivrednike usmjeriti na taj način proizvodnje.\n“I to prije svega zbog zdravlja stanovništva, ali i zbog mogućnosti uticaja na životnnu sredinu, jer znamo koliko je pesticidi koji se koriste zagađuju i uništavaju”, naveo je profesor biologije.\nTomović je poručio da razvoj nauke, poljoprivrede i ekonomije mora biti zasnovan na zdravim osnovama.\n“Upravo smo i ovaj projekat pokrenuli kako bi upoznali naše proizvođače sa tim šta je to kvalitetno za same proizvode i koji su benefiti razvoja organske i održive privrede”, zakjučio je Tomović.\nIzvršni direktor NVO Novi poredak, Radivoje Bogavac, napomenuo je da je cilj projekta “Naukom za razvoj privrede” unapređenje sinergije između nauke, ekonomije i društva, u smislu povezivanja naučno-tehnoloških inovacija sa razvojem privrede.\n“Poseban fokus jeste na proaktivnim tematskim oblastima, održiva poljoprivreda i lanac vrijednosti hrane, energija i održivo prirodno okruženje, informaciono-komunikacione tehnologije i održivi i zdravstveni turizam. U sklopu svih ovih tematskih aktivnosti želi se uspostaviti platforma putem koje bi se predstavile naučno-tehnološke inovacije i u sinergiji sa nosiocima privrednih aktivnosti promovisale različite aktivnosti, ali i sve ono što se dešava na polju razvoja ekonomije i društva uopšte”, naveo je Bogavac.\nKako je saopštio, u okviru projekta biće realizovano niz aktivnosti.\n“Nakon ove organizovaćemo još dvije edukativne radionice, planiramo organizaciju okruglog stola, naučno-obrazovni serijal emisija, pokretanje specijaizovanog web portala, kao i objavljivanje informativno-edukativne brošure”, naveo je izvršni direktor NVO Novi poredak.\nBogavac je napomenuo i da se projekat “Naukom za razvoj privrede” bazira na važni nacionalnim dokumentima, među kojima - Strategija pametne specijalizacije Crne Gore 2019-2024, Strategija inovativne djelatnosti 2016-2020 i Strategija naučno-istraživačke djelatnosti 2017-2021.\nProjekat “Naukom za razvoj privrede” realizuju NVO Novi poredak i NVO Akademija društvenih nauka realizuje, uz finansijsku podršku Ministarstva nauke.


Potpisivanje ugovora o dodeli prostora za Kuću ljudskih prava i demokratije\nBeograd, 08. Decembar 2011. PR Objave: Poziv -\nNa Međunarodni dan ljudskih prava, u subotu 10. decembra od 12:30h u Svečanoj sali Skupštine grada Beograda (Dragoslava Jovanovića 2), održaće se potpisivanje ugovora između Grada Beograda i Saveza udruženja "Kuća ljudskih prava i demokratije" o ustupanju prostora u kome će biti smeštena "Kuća ljudskih prava".\nHelsinški odbor za ljudska prava u Srbiji, Građanske inicijative, Komitet pravnika za ljudska prava (YUCOM), Beogradski centar za ljudska prava i Centar za praktičnu politiku, formirali su Savez kome je Grad Beograd omogućio korišćenje prostora u ulici Kneza Miloša br. 4.\nOvim povodom prisutnima će se obratiti: Milan Marković, ministar za ljudska i manjinska prava, državnu upravu i lokalnu samoupravu, Dragan Đilas, gradonačelnik Beograda, Miljenko Dereta, izvršni direktor Građanskih inicijativa.\nProstor u ulici Kneza Miloša će udruženjima koja se bave ljudskim pravima, kao i drugim organizacijama civilnog društva, omogućiti da neposrednije i uspešnije uspostave komunikaciju sa građanima i građankama i lakše ostvaruju ciljeve oko kojih su se okupila. Istovremeno, zajedničkim programom "Kuća" će intenzivno raditi na promociji ljudskih prava i obrazovanju za demokratsko građanstvo.\nljudska prava, kuca ljudskih prava, dan ljudskih prava, ustupanje prostora\nOkrugli sto - "Pravna zaštita zaposlenih trudnica i porodilja - Kakvi su nam zakoni, a kakva nam je praksa?"\nPozivamo Vas da prisustvujete Okruglom stolu pod nazivom "Pravna zaštita zaposlenih trudnica i porodilja... Više...\nDržava postupa sporo po preporukama ali pomaci postoje\nDržavni organi postupaju sporo po preporukama nezavisnih institucija ali su primetni pozitivni pomaci... Više...\nOtvaranje biblioteke Kuće ljudskih prava\nOtvaranje biblioteke Kuće ljudskih prava i demokratije i Parada ljudskih prava održaće se 10.... Više...\nq: 19 - t: 0.06443 sec


ŠĆIPRIM ARIFI: TRAŽIMO OSNOVNI SUD - Bujanovačke\nPočetna DRUŠTVO ŠĆIPRIM ARIFI: TRAŽIMO OSNOVNI SUD\nŠĆIPRIM ARIFI: TRAŽIMO OSNOVNI SUD\nBujanovačke25. sep 2015.DRUŠTVO, NASLOVNA0\nPredsednik Alternative za promene očekuje da će građani i druge partije podržati njegovu ideju\nPREŠEVO, 25. septembar 2015. (Bujanovačke) – Članovi i aktivisti tek formirane partije Alternativa za promene (AZP) iz Preševa, od danas sakupljaju potpise za peticiju, kojom od vlasti u Beogradu i međunarodne zajednice traže povratak ukinutog Osnovnog suda u Preševu.\nOni građane Preševa danas i narednih dana očekuju na pultovima kod zgrade bivšeg Osnovnog suda i kod Autobuske stanice.\n-Očekujemo da će ovu inicijativu potpisati nekoliko hiljada građana, s obzirom da je ukidanje Osnovnog suda kod stanovnika naše opštine proizvelo velike probleme – kaže Šćiprim Arifi, predsednik AZP.\nArifi dodaje da će peticija sa potpisima građana potom biti upućena Vladi Srbije, resornom ministarstvu i ambasadorima svih zemalja Evropske unije akreditovanim u Beogradu.\n– Peticija će biti upućena Federiki Mogerini, visokoj predstavnici EU za bezbednost i spoljnu politiku.\nU Alternativi za promene očekuju da će građani Preševa, kao i oni koji su danas politički podeljeni u nekoliko kolona, prihvatiti ovu inicijativu i dati podršku ideji da se pravnim i političkim sredstvima izbore za svoja ustavna prava.\nU ovoj tek formiranoj političkoj partiji odbijaju da komentarišu formiranje Zajednice albanskih opština (ZAO), smatrajući taj potez\n„čistim marketingom političkih amatera nekih partija“.\nArifi je postao poznat kada je ušteđevunu stečenu u inostranstvo uložio u osnivanje političke stranke.\nPrevious PostMLADI PREŠEVA TRAŽE POMOĆ EDIJA RAME Next PostORD: STOP DISKRIMINACIJI